有司撤去室中之馈及祝、佐食之俎，并于堂上打扫。司宫设酒。又将尸俎上的祭品拿回灶上温热。温热后，将羊、豕、鱼升入鼎中，但不设兽和肤的专鼎；放好抬鼎的杠子与覆鼎的幂，将鼎陈设在庙门外，和先前一样。进而于宾客中选择佐助“尸”的人——侑，侑须与“尸”异姓。宗人嘱咐侑后，侑出来到庙门外，等待“尸”之到来。 司宫接着为“尸”设席于室户之西，席的正面朝南；又为侑设席于西序，席的正面向东。“尸”和侑立于庙门外，面朝北，以西为上。主人出庙门迎“尸”，宗人为傧相。主人向“尸”行拜，“尸”答拜。主人又向侑行拜，侑答拜。主人向“尸”和侑拱手，先入门，站在右边。 “尸”随之入门，站在左边；侑又随之入门，也站在左边。接着主人、“尸”、侑相互揖让，至阶前又揖让。进而主人从东阶先登堂；“尸” 和侑则随即从西阶登堂，立于西楹柱的西边，面朝北，以东为上。主人则立于东楹柱的东边，面朝北，拜谢“尸”的驾临；“尸”答拜。主人又拜谢侑的驾临，侑答拜。 于是抬鼎，司马二人抬羊鼎，司士四人以二人抬豕鼎、二人抬鱼鼎。 抬进来后将鼎陈设于东阶下，面面朝西，以北为上，和先前一样。雍正执一匕（羊匕）从于鼎后，雍府执二匕（豕匕、鱼匕）从于雍正之后，司士执拿两只俎又从于雍府之后，司士助手也执拿合在一起的两只俎又从于司士之后。匕都置于鼎上，匕柄朝东。两只俎设在羊鼎的西边，东西陈设。两只俎设在豕鼎和鱼鼎的西边，也东西陈设。雍府又合执两只俎，将其陈设在羊俎的西边，与前面所陈并排，都是东西陈设；将两只柄上刻有花纹图案的匕顺着放在俎上，匕柄向西。 主人下堂，接过冢宰交给的几。“尸”、侑下堂，主人辞谢，“尸” 答谢。冢宰授几于主人，主人接过来，用双手横着拿几，并向“尸”作揖。主人登堂，“尸”、侑登堂，主人返回东楹柱东边之位，“尸”、侑返回西楹柱西边之位。主人面朝西，左手顺几而拿着，右手以袖子拂拭几上灰尘三下；然后双手横拿着几，进至席前授给“尸”。“尸”进前两手相并执几中间接过来，主人退回东楹柱东边原位。“尸”将几转过来，由横着拿变为竖着拿。右手执拿几的外边，左手执拿几的里边，面朝北将几放在席上左侧，自北而南竖着放，放几时“尸”不坐下。主人站在东楹柱的东边，面朝北向“尸”行拜。“尸”返回西楹柱西边原位，与侑皆面朝北，向主人答拜。 主人下堂洗手，“尸”、侑下堂，“尸”请主人不需洗手。主人答谢，坚持洗完手，并向“尸”行拱手礼。主人上堂，“尸”、侑也上堂，“尸”站在西楹柱的西边，面朝北拜谢主人洗手。主人站在东槛柱的东边，面朝北放下酒爵答拜，又下堂清洗酒爵。“尸”侑也下堂，主人请“尸”不需下堂，“尸”答谢。洗爵完毕，主人向“尸”、侑拱手，然后登堂，“尸”、侑也登堂。主人坐下，取酒爵斟酒后献给“尸”。“尸”面朝北向主人行拜，接过酒爵，主人站在东楹柱的东边，面朝北向“尸”行拜送爵。 主妇从东房取来韭菹和肉酱，坐下设于席的前面；韭菹在西边，肉酱在东边。主妇助手端拿用昌蒲根制成的菹和带骨的肉酱，授给主妇。 主妇不起立，接过来，附设在韭菹和肉酱的449南边，昌菹在东，带骨之肉酱在西。接着起立，从房中取笾；笾中盛煮熟的麦和炒熟的大麻子，主妇坐下，将其设在四豆的西边，与昌菹、带骨之肉酱并列；盛煮熟的麦之笾在东，盛炒熟的大麻子之笾在西。主妇助手执拿盛熬稻之笾和盛熬黍之笾授给主妇。主妇不起立，接过来；并将其设在前面两只笾的南边，其中，盛熬稻之笾在西，盛熬黍之笾在东；然后起立，退下。 接着升出牲体而载于俎。司马用匕将牲体从羊鼎中升出而载于俎上。俎上所载为牲之右半体，前胫骨，后胫骨，前脊骨一块、中脊骨一块，后脊骨一块，后肋骨一块，中肋骨一块，前肋骨一块，肠一段，胃一块，祭肺一块，凡此皆载在一只俎上。司马又从羊肉汁中取出前肢下段半块、前脊骨一块、中肋骨一块、肠一截、胃一块、离肺一块，载于南边俎上。司士亦用匕将牲体从豕鼎中升出并载于俎上，俎上所载为牲之右半体，前胫骨，后胫骨，前脊骨一块，中脊骨一块，后脊骨一块，后肋骨一块，中肋骨一块，前肋骨一块，肤五块，祭肺一块，载于一只俎上。侑俎上所载：羊的左肩，左后肢上截，前脊骨一块，肋骨一块，肠一截，胃一块，祭肺一块，凡此皆载于一只俎上。另一只侑俎所载：豕的左肩半块，前脊骨一块，肋骨一块，肤三块，祭肺一块，凡此亦载于一只俎上。主人之俎所载：羊肺一块，祭肺一块，凡此亦载于一只俎上。又从羊肉汁中取出左前肢一块，脊骨一块，肋骨一块，肠一截，胃一块，祭肺一块，载于一只俎上。豕俎所载：前肢一段，脊骨一块，肋骨一块，肤三块，祭肺一块，凡此皆载于一只俎上。主妇之俎所载：羊的左前肢下段，脊骨一块，肋骨一块，肠一截，胃一块，肤一块，羊祭肺一块，凡此亦皆载于一只俎上。司士又用匕将鱼从鱼鼎中升出并载于俎上，其中“尸”俎鱼五条，横着载于俎上；侑俎和主人俎都是鱼一条，亦是横着载于俎上；“尸”、侑、主人之俎都放有大块鱼肉以用于祭祀。载尸羊俎完毕。上宾将羊俎设于豆的南边，然后下堂。“尸”从西边来到席上，坐下；左手执酒爵，右手取韭菹，在三只豆中蘸过之后，于豆间行祭。“尸”接着取煮熟的麦和炒熟的大麻子，宰夫助手则取熬稻和熬黍授给“尸”。“尸”接过来，并于刚祭过的豆间行祭。 雍人将柄上刻有花纹图案的疏匕和俎授给次宾。次宾于鼎的西边接过来，左手执拿俎的左边，竖着俎，仰其右手执拿着匕柄，将其竖着放于俎上，面朝东于羊鼎之西接过俎。司马在羊鼎的东边，双手执持匕柄汲取肉汁注入疏匕，凡此共三次。“尸”起立，左手执酒爵，右手取羊祭肺，坐下行祭；又祭酒，起立，左手执酒爵。次宾竖着执拿匕、俎登堂，并就这样授给“尸”。“尸”仰其手接过匕柄，坐下行祭，尝肉汁；继而起立，翻过手心向下面将匕还给次宾。次宾亦翻过手心向下将匕接过来，并竖着放匕于俎上，而后下堂。“尸”坐在席的末端尝酒，起立，旋即坐下，放下酒爵，继而向主人行拜，告主人味美，接着执拿酒爵起立。主人于东楹柱的东边面朝北答拜。 司马献上另一只羊俎，竖着端上。“尸”坐下，放下酒爵，起立取肺，坐下将肺撕开行祭，尝肺；起立，将其放回羊俎上。司马竖着将俎放在羊俎的南边，并将此俎上的肉载于前一只羊俎上；载毕，亦竖着执拿空俎下堂。 “尸”坐下执酒爵起。次宾献上羊之炙肉，竖着拿俎，俎上竖着放一块羊之炙肉，盐放在俎上右侧。“尸”左手执酒爵，右手从次宾所献俎上接过炙肉，蘸盐；接着坐下振祭，尝炙肉；然后起立，将炙肉加放在羊俎上面。次宾竖着执俎下堂。“尸”自席上下来，面朝北立于西楹柱的西边，坐下饮尽酒爵中酒；继而端拿酒爵起立，又坐下放下酒爵，向主人行拜；然后再端拿酒爵起立。主人面朝北立于东楹柱的东边，向“尸”答拜。主人从尸手中接过空爵。“尸”返回席位，立于席的末端。主人斟酒献给侑。侑立于西楹柱的西边，面朝北向主人行拜后接过酒爵。主人站在侑的右边，面朝北向侑答拜。 主妇呈献韭菹、肉酱，坐下放在侑的席前，肉酱在南，韭菹在北。 主妇助手执一盛煮熟的麦、一盛炒熟的大麻子的两只笾授给主妇。主妇不起立，接过来，将盛煮熟的麦之笾放在肉酱的南边，又将盛炒熟的大麻子之笾放在盛煮炒的麦之笾的东边。陈放完毕，主妇回到房中。 侑从北边登堂至席上。司马横着端拿羊俎登堂，并将其设在豆的东边。侑坐下，左手执酒爵，右手取菹蘸以肉酱后，于豆间行祭；又取煮熟的麦和炒熟的大麻子于刚祭过的豆间行祭；继而起立，左手执酒爵，右手取肺，坐下行祭，祭酒；接着又起立，左手执酒爵。 次宾呈献羊之炙肉，和献尸之礼相同。侑从北边下席，面朝北立于西楹柱的西边；坐下饮尽酒爵中酒，执拿酒爵起立；又坐下放下酒爵，向主人行拜。主人答拜。 “尸”从侑手中接过空爵，下堂清洗。侑也下堂，立于西阶西边，面朝东。主人则从东阶下堂，请“尸”不必洗爵。“尸”坐下将空爵放入篚中，然后起立答谢主人。洗爵完毕，主人登堂，“尸”则从西阶登堂。主人拜谢“尸”洗爵。“尸”面朝北立于西楹柱的西边，坐下放下酒爵，向主人答拜，继而下堂洗手。主人陪同下堂，“尸”辞谢，主人答谢。洗手完毕，主人登堂。“尸”登堂，坐下取酒爵斟上酒。司宫于东序设席，席的正面向西。主人立于东楹柱的东边，面朝北向“尸”行拜后接过酒爵，“尸”立于西楹柱的西边，面朝北答拜。 主妇呈献韭菹、肉酱，坐下陈设在主人席前；韭菹在北，肉酱在南。 主妇助手执拿一盛煮熟的麦、一盛炒熟的大麻子的两只笾呈给主妇；主妇不起立，接过来；陈设盛煮熟的麦之笾于韭菹的西北边，陈设盛炒熟的大麻子之笾于盛煮熟的麦之笾的西边。主人从北边来到席上，主妇返回房中。 宾长设羊俎于豆的西边。主人坐下，左手执酒爵，右手祭豆、祭笾，和侑祭之礼仪一样；继而起立，左手执酒爵，右手取祭肺；然后坐下用肺行祭，又祭酒，起立。 次宾呈献羊匕和羊肉汁，和献“尸”之礼相同。主人坐于席的末端，尝酒，然后执拿酒爵起立。 司马献给主人另一只羊俎，献时竖着执俎。主人坐下，将酒爵放在左侧；接着起立，从司马所献俎上取过肺，坐下将肺撕开行祭，尝肺；然后起立，将肺放回司马所献俎上。司马竖着将此俎放在前一只羊俎的西边，将此俎上的祭品载于前一只羊俎上；载毕，竖着执拿空俎下堂。 主人坐下取酒爵后起立。次宾呈献羊之炙肉给主人；主人接过来，其礼仪和献“尸”时一样。 主人从北边下席，面朝北立于东阶上，坐下饮尽酒爵中酒，执酒爵起立；又坐下放下酒爵，向“尸”行拜，然后执拿酒爵起立。“尸”于西楹柱的西边向主人答拜。主人坐下将空爵放在东序的南边。侑登堂。 “尸”、侑都面朝北立于西楹柱的西边。主人面朝北立于东楹柱的东边，为谢完酒而行拜两次。“尸”和侑都答拜两次。主人和“尸”、侑都返回席上就位。 司宫从篚中取出酒爵，于房户外的东边授给主妇助手，主妇助手又呈给主妇。主妇于房中洗爵，出房，斟酒后置放于酒尊的南边，然后面朝西向“尸”行拜，端拿酒爵献给“尸”。“尸”于席上向主妇回拜，接过酒爵。主妇面朝西立于主人之席的北边，行拜送爵；继而返回房中，取一盛羊羹之器——铏，坐下放在韭菹的西边。主妇助手执拿一盛豕羹之器——铏从于主妇之后；主妇不起立，接过来，将其设在羊铏的西边；继而起立，返入房中，取米粉糕点和经捣捶并加姜桂的干肉，执拿着出房；然后坐下，将米粉糕点放在盛炒熟的大麻子之笾的西边，将干肉设在盛熬稻之笾的西边；设毕起立，于主人之席的北边而立，面朝西。“尸”坐下，左手执酒爵，右手以米粉糕点和干肉于豆间行祭；又用羊铏中的勺子舀取羊羹，继而又舀取豕羹，于豆间行祭，然后祭酒。次宾呈献豕匕和豕肉汁，其礼仪和前面献羊匕和羊肉汁时相同。“尸”坐着尝酒，左手执酒爵，右手取羊羹而尝之，继而执酒爵起立；又坐下放下酒爵，向主妇行拜；主妇答拜。“尸”执酒爵起立。司士献上豕俎于“尸”。 “尸”坐下放下酒爵，起立接过豕俎，其礼仪和接受前面所献后一只羊俎时相同，然后坐下，取拿酒爵起立。次宾呈献豕之炙肉于“尸”。“尸”左手执酒爵，右手接过豕之炙肉，其礼仪也和前面接受羊之炙肉时一样，然后坐下饮尽酒爵中酒，向主妇行拜。 主妇向“尸”答拜，接过空爵；又斟酒献给侑。侑行拜后接过酒爵，主妇站在主人之席的北边，面朝西答拜。主妇又呈献米粉糕点和干肉给侑，先坐下将米粉糕点放在盛煮熟的麦之笾的南边，将干肉放在盛炒熟的大麻子之笾的南边。侑坐下，左手执酒爵，右手取米粉糕点和干肉于豆间行祭。司士竖着执拿豕俎登堂。侑起立取肺，坐下祭肺。司士又竖着将豕俎设在羊俎的东边，并将豕俎上的祭品载于羊俎上，载毕，又竖着执拿空俎下堂。侑起立。次宾呈献豕之炙肉给侑；侑接过来，其礼仪和献“尸”时相同，然后坐下饮尽酒爵中酒，向主妇行拜。 主妇向侑答拜，接过空爵，斟酒后献给主人。主人于席上向主妇行拜后接过酒爵，主妇面朝北站在东阶上答拜。主妇又陈设羊铏和豕铏及米粉糕点、干肉，其授受、奠设之仪和献“尸”时相同。主人祭米粉糕点，祭干肉，祭铏，祭酒，接受豕匕和豕肉汁，行拜尝酒，其礼仪都和献“尸”时一样；不过尝羹时不行拜礼。主人接受豕俎，接受豕之炙肉，其礼仪也和献“尸”时相同；主人坐下饮尽酒爵中酒，向主妇行拜。主妇面朝北答拜，接过空爵。 “尸”下席，从主妇手中接过酒爵下堂。主人下堂，侑也下堂。主妇则返入房中。主人立于洗的东北边，面朝西。侑面朝东立于西阶的西南边。“尸”从篚中换一只酒爵，又于洗中洗手洗爵。主人向“尸”、侑拱手作揖。主人登堂。“尸”从西阶登堂，侑则从于“尸”后登堂。 主人面朝北立于东楹柱的东边。侑则面朝北立于楹柱的西边。“尸”斟酒。主妇出房后，面朝西向“尸”行拜，然后接过酒爵。“尸”面朝北立于侑的东侧答拜。主妇返入房中，司宫于房中设席，席的正面向南。 主妇站在席的西边。主妇助手呈献韭菹、肉酱，坐下放在席的前面，韭菹在西，肉酱在东。宗妇之少者捧拿煮熟的麦和炒熟的大麻子授给主妇助手；主妇助手不起立，接过来，将煮熟的麦放在韭菹的西边，又将炒熟的大麻子放在煮熟的麦的南边。主妇来到席上。司马将羊俎设于豆的南边。主妇坐下，左手执酒爵，右手取韭菹蘸以肉酱后，于豆间行祭；又取煮熟的麦和炒熟的大麻子于刚祭过的豆间行祭。主妇放下酒爵，起立取肺，坐下将肺撕开行祭，尝肺；起立将肺放回俎上，坐下用佩巾拭手，然后祭酒，尝酒。次宾呈献羊之炙肉给主妇。主妇起立，接过炙肉，其授受之礼和献主人时相同。接着主妇执酒爵出房，面朝西于主人之席的北边，站着饮尽酒爵中酒，然后执空爵向“尸”行拜。“尸”立于西楹柱的西边，面朝北答拜。主妇返入房中而立。“尸”、主人和侑都来到席上就位。 宾长清洗酒爵登堂，斟酒后献给“尸”。“尸”行拜后接过酒爵。 宾长立于西楹柱的西边，面朝北行拜送爵。“尸”将酒爵放于先前所陈俎豆的左边。宾长下堂。 主人下堂，清洗酒爵。“尸”和侑也下堂。主人将酒爵放入篚中，辞谢“尸”下堂。“尸”答谢。洗爵完毕，主人向“尸”作揖。“尸” 登堂，侑留下来。主人斟酒酬“尸”，立于东楹柱的东边，面朝北坐下放下酒爵，向“尸”行拜。“尸”立于西楹柱的西边，面朝北答拜。主人坐下祭酒，饮尽酒爵中酒，又向“尸”行拜。尸答拜。主人下堂洗爵。“尸”亦下堂，请主人不必洗爵。主人答谢，坚持将酒爵洗好，然后放入篚中。主人登堂，“尸”亦登堂。主人斟酒献给“尸”，“尸”行拜后接过酒爵。主人返回东楹柱东边面朝北之位向“尸”答拜。“尸”面朝北坐下，将酒爵放在宾长所献酒爵的南边。 “尸”、侑、主人都来到席上就位。于是呈献肴馔，宰夫呈献粉制糕点等内馐给“尸”、侑和主人、主妇，都放在右边；司士则呈献羊臐、豕膮等庶馐给“尸”、侑和主人、主妇，都放在左边。 主人下堂，于门东面朝南向众宾行拜三次。众宾于门东面朝北向主人各答拜一次。主人清洗酒爵，宾长请主人不必洗爵。主人将酒爵放入篚中，起立答谢，洗毕，登堂斟酒，于西阶上献给宾长。宾长登堂，行拜后接过酒爵；主人站在宾长的右边，面朝北答拜。宰夫从东房取来一笾干肉和一豆肉酱献上，肉酱在西，干肉在东。司士则于豆在北边设俎，俎上所载：羊骼一块，肠一截，胃一块，切肺一块，肤一块。宾长坐下，左手执酒爵，右手取干肉蘸以肉酱后行祭；继而执酒爵起立，取肺后又坐下祭肺；接着祭酒，饮尽酒爵中酒，并执酒爵起立；而后坐下放下酒爵，向主人行拜，执酒爵起立。主人答拜，从宾长手中接过空爵。宾长坐下，取干肉与肺下堂，而后面朝西坐下将其放于西阶的西南边。宰夫执豆、笾从宾长而下堂，并将其设于宾长所放干肉和肺的东边。司士则执俎从宰夫而下堂，并将其设于宰夫所放豆、笾的东边。 众宾各以长幼次第登堂，向主人行拜，接受酒爵，主人一一答拜。 众宾先后坐下祭酒，饮尽酒爵中酒，不为尽爵而拜。宰夫佐助主人斟酒，遍授众宾。众宾遍受酒爵。献给众宾的干肉、肉酱与俎均设在众宾各自的位置上。众宾各自的位置为自宾长而南排列，都面朝东。众宾俎上牲体亦依尊卑不同而载。 接着请长宾登堂。主人斟酒，代长宾自酬；主人立于西阶上，面朝北，长宾立于主人的左侧。主人坐下放下酒爵，向长宾行拜，然后执拿酒爵起立；长宾答拜。主人坐下祭酒，饮尽酒爵中酒，执拿酒爵起立；又坐下放下酒爵，向长宾行拜。长宾答拜，下堂返回西阶西南之位。 宰夫清洗酒觯登堂。主人接过酒觯斟酒，下堂于西阶南边酬献长宾，面朝北。长宾站在主人的左边。主人坐下放下酒爵，向长宾行拜，长宾答拜。主人坐下祭酒，饮尽酒爵中酒后向长宾行拜。长宾答拜。主人清洗酒爵，长宾请主人不必洗爵。主人坐下将酒爵放入篚中，答谢长宾，洗爵完毕，登堂斟酒，而后下堂返回西阶南面朝北之位。长宾行拜后接过酒爵，主人答拜送爵。长宾面朝西坐下，将酒爵放在先前宰夫所放俎、豆的左边。 主人清洗酒爵，登堂斟酒，于东阶上献给众兄弟。兄弟之长登堂，向主人行拜后接过酒爵。主人立于兄弟之长的右边答拜。兄弟之长坐下祭酒；又起立饮酒，但不为尽爵而行拜。主人按此礼一一献酒于众兄弟。众兄弟各人遍受酒爵，众兄弟的位置在洗的东边，面朝西，以北为上。 众兄弟各人登堂接受酒爵，他们的俎、豆、笾都设在各自的位置上。长兄弟之俎所载：后肢一截，肋骨一块，肤一块。众兄弟俎上牲体依尊卑长幼不同而载。 主人洗爵，斟酒后于房中献给姑姊妹和宗妇。姑姊妹及宗妇面朝南行拜后接过酒爵，主人面朝南站在姑姊妹及宗妇右侧答拜。姑姊妹及宗妇坐下祭酒，又站起来饮酒，但也不为尽爵而行拜。主人照此遍授所有的姑姊妹和宗妇，姑姊妹及宗妇则遍受酒爵，而且他们各自的位置上也各设有俎、豆等。 主人下堂清洗酒爵，登堂于东阶上献给家臣。家臣于堂下 向主人行拜，然后登堂接过酒爵，主人向家臣之长答拜。家臣下堂，坐下祭酒，又站起来饮酒，但也不为尽爵而行拜。主人照此礼遍授众家臣，众家臣遍受酒爵。宰夫佐助主人斟酒。主人不向众家臣答拜。众家臣的位置在众兄弟之位的南边，也是以北为上，并且也都设有各自的俎、豆等。主人献毕，来到东序席上就位。 “尸”端拿上宾所献之酒爵。司士呈献浸于鱼汁中的鱼，竖着执俎登堂。“尸”取俎上鱼之腹部大肉行祭，又祭酒，饮尽酒爵中酒。司士竖着将鱼俎放在羊俎的南边，并将鱼横载于羊俎上面，载毕，又竖着执空俎下堂。“尸”放下酒爵向上宾行拜。上宾面朝北答拜，接过空爵，斟酒后献给侑。侑向上宾行拜后接过酒爵，上宾面朝北答拜。司马献上浸于鱼汁中的鱼一条，其礼仪和献“尸”之礼相同。侑饮尽酒爵中酒，向上宾行拜，上宾答拜，接过空爵，斟酒后又献给主人。主人向上宾行拜后接过酒爵，上宾站在东楹柱的东边，面朝北答拜。司士呈献浸于鱼汁中的鱼一条，其礼仪和献“尸”之礼相同。主人饮尽酒爵中酒向上宾行拜。上宾答拜后，接过空爵。“尸”下席，从上宾手中接过空爵，斟酒后酬献上宾。上宾立于西楹柱的西边，面朝北向“尸”行拜后接过酒爵，“尸”站在上宾的右边将酒爵授给上宾。“尸”返回席上，面朝南向上宾答拜。上宾坐下祭酒，饮尽酒爵中酒，然后向尸行拜。尸答拜。 上宾执空爵下堂，并将其放入篚中。 二人一为“尸”、一为侑清洗酒觯，登堂斟酒，立于西楹柱的西边，面朝北，以东为上，坐下放下酒爵，向“尸”、侑行拜，而后执酒爵起立，“尸”、侑答拜。二人坐下祭酒，饮尽酒爵中酒，执酒爵起立，坐下放下酒爵，向“尸”、侑行拜，“尸”、侑答拜。二人都下堂清洗酒觯，登堂斟酒，返回西楹柱西边面朝北以东为上之位。“尸”、侑都向二人行拜后接过酒爵，二人都向“尸”、侑答拜送爵。侑将酒觯放在右边。“尸”进而执酒觯起立，面朝北到东阶上酬献主人；主人立于“尸”的右侧。“尸”坐下放下酒爵，向主人行拜；主人答拜。“尸”不祭酒，站着饮尽酒爵中酒，但不为尽爵而行拜；接着又斟酒，就位于东阶上酬献主人。主人行拜后接过酒爵，“尸”答拜送爵。“尸”来到户西南面席上就位，主人于西楹柱的西边酬侑，侑立于主人的左边。主人坐下放下酒爵，向侑行拜，而后执酒爵起立，侑答拜。主人也不祭酒，站着饮尽酒爵中酒，但也不为尽爵而行拜；接着又斟酒，返回西阶上原位。侑向主人行拜后接过酒爵，主人答拜送爵。主人回到东序西南席上，进而让长宾登堂。侑酬献长宾，其礼仪和主人酬侑一样。至于众宾酬献众兄弟，其礼仪也如此，且都于西阶上饮酒。直至兄弟之长酬献家臣之长，家臣之长于堂下行拜后登堂接过酒爵，而后下堂饮酒；饮尽酒爵中酒后，又登堂斟酒，就所酬者之位，遍酬各家臣。最后饮酒的人将酒爵放入篚中。继而呈献庶馐给众宾、众兄弟、姑姊妹、宗妇和众家臣。 兄弟中之幼者呈献酒觯于其长者，幼者清洗酒觯，登堂斟酒，下堂，面朝北立于东阶的南边，长者在幼者的左边。幼者坐下放下酒爵，向长者行拜，而后执拿酒爵起立，长者答拜。幼者坐下祭酒，饮尽酒爵中酒，执酒爵起立，又坐下放下空爵，向长者行拜，而后执空爵起立，长者答拜。接着幼者清洗酒爵，登堂斟酒，而后下堂。长者于洗东面朝西之位向幼者行拜后接过酒爵，幼者面朝东答拜。长者放下酒爵。 宾长献酒给“尸”，其礼仪和上宾三献时相同；然无鱼，酒爵不放下。 次宾长敬献酒爵给“尸”，其礼仪和前面二人分别献“尸”献侑时相同，同样的礼仪也及于众宾、众兄弟和众家臣。 众宾和众兄弟交互献酬，都及于众家臣，酬献随己所欲，不计次第之数。 “尸”出时，侑从于其后。主人送至庙门之外，并向“尸”行拜，“尸”不反顾；主人又行拜送侑和长宾，其礼仪和前面一样。众宾则从长宾而出。司士送“尸”俎、侑俎于各自的家。主人退回寝室，有司撤去堂上堂下之荐俎。 下大夫无傧“尸”之礼，“尸”七饭之前，祝侑“尸”之礼和上大夫傧“尸”之礼同。“尸”八饭之际，当将以下祭物盛于肵俎：羊、豕的前肢上段下段，后肢上段，中脊骨，后脊骨，后肋骨，前肋骨；鱼七条；兽右半体全部，除髀之外。盛俎完毕，上佐食呈上羊、豕的肩。“尸”接过来振祭，尝肩。佐食再接过来，加放于肵俎上。 佐食从堂下取一只空俎入室，继而陈放于羊俎的东边。接着将兽俎上的前肋骨、中肋骨、后肋骨和鱼俎上的三条鱼留下，其余的都载于空俎上面，而后执着俎出室。祝和主人俎上的鱼和兽都取于此俎。“尸” 不再取饭，告主人已饱。主人行拜相劝，但不说话；“尸”又取饭三次。佐食接过羊、豕的肺、脊献上，其礼仪如同傧尸之礼。 主人清洗酒爵，斟酒，献给“尸”，宾长呈献羊、豕的肝，其礼仪亦如同傧尸之礼。“尸”饮尽酒爵中酒，主人向“尸”行拜，祝从尸手中接过空爵，“尸”向主人答拜。祝斟酒授给“尸”，“尸”以之酬献主人，其礼似亦如同傧尸之礼。进而所行绥祭和祝福主人之礼，也都和傧尸之礼相同。接着主人献祝、献二佐食，其位置和所设俎、豆等，也都和傧尸之礼一样。 主妇清洗酒爵，斟酒后献给“尸”，其礼仪也和傧尸之礼相同。主妇返回房中取笾，执一盛枣、一盛粉制糕点的笾出来，坐下将盛枣之笾设在稷的南边，又将盛粉制糕点之笾设在盛枣之笾的南边。主妇助手端拿栗和干肉出来，主妇又起立，接过来将栗设在粉制糕点的东边，又将干肉设在枣的东边。然后主妇起立，返回主人北边原位。“尸”左手执酒爵，右手取枣和粉制糕点。祝则取栗和干肉授给“尸”。“尸”一并于豆间行祭，又祭酒，尝酒。次宾用俎呈献羊、豕之炙肉，盐放在俎上右侧。“尸”从俎上取下炙肉蘸盐后振祭，又尝炙肉。接着祝将炙肉接过来，加放在肵俎上面。“尸”饮尽酒爵中酒。主妇向“尸”行拜。祝从“尸”手中接过空爵。“尸”向主妇答拜。祝更换酒爵，清洗后斟酒授给尸。“尸”接过来酬献主妇，主妇站在主人的北边，行拜后接过酒爵；“尸”答拜。主妇返回原位，又向“尸”行拜。接着上佐食行绥祭之礼，和傧尸之礼相同。主妇饮尽酒爵中酒后向“尸”行拜，“尸”答拜。主妇斟酒献给祝，其礼仪和傧尸之礼一样。祝向主妇行拜后坐下接过酒爵。主妇立于主人的北边答拜。继而宰夫呈献枣和粉制糕点，坐下将枣设在菹的西边，又将粉制糕点设在枣的南上。祝左手执酒爵，右手取枣和粉制糕点于刚祭过的豆间行祭，又祭酒，尝酒。次宾呈上炙肉，其礼仪和献“尸”时相同。祝饮尽酒爵中酒。主妇从祝手中接过空爵，斟酒后献给二佐食，其礼仪也和傧尸之礼相同。二佐食饮尽酒爵中酒后，主妇接过空爵，返回房中。 宾长清洗酒爵，斟酒后献给“尸”。“尸”向宾长行拜后接过酒爵，宾长立于室户的西边面朝北答拜。“尸”搁下酒爵。主妇于房中清洗酒爵，斟酒后献给主人。主人向主妇行拜后接过酒爵，主妇立于室户的西边面朝北向主人行拜送爵。司宫设席。主妇接着呈上韭菹和肉酱，坐下设于席的前面，韭菹在北，肉酱在南。主妇助手端拿着枣和粉制糕点从于主妇之后；主妇不起立，接过来，将枣设于韭菹的北边，将粉制糕点放在枣的西边。佐食设俎，俎上所载：羊、豕之臂、脊、肋、肺各一块，肤三块，鱼一条，兽之左臂一段。主人左手执酒爵，右手取韭菹蘸以肉酱后，于豆间行祭；进而祭笾，放下酒爵；接着起立，取羊、豕之肺，坐下撕开行祭，尝肺；又起立，将肺加放在俎上，坐下拭手后祭酒；然后执拿酒爵起立，又坐下饮尽酒爵中酒，向主妇行拜。主妇答拜，从主人手中接过空爵；斟酒后自酬，立于户内面朝北拜谢主人；主人答拜。 主妇饮尽酒爵中酒，向主人行拜。主人答拜。主妇执空爵返回房中。“尸”拿起先前搁下未饮之酒爵，祭酒，饮尽酒爵中酒。宾长向“尸”行拜。 祝从“尸”手中接过空爵。“尸”向宾长答拜。祝斟酒后授爵于“尸”、宾长向“尸”行拜后接过“尸”回酬之酒爵，“尸”向宾长答拜送爵。 宾长坐下祭酒，饮尽酒爵中酒后向“尸”行拜。“尸”答拜。接着宾长斟酒献祝和二佐食。献毕清洗酒爵，斟酒后又献给主人。主人于席上向宾长行拜，接过酒爵，宾长面朝北答拜。主人坐下祭酒，饮尽酒爵中酒，向宾长行拜。宾长答拜，接过空爵。宾长继而又斟酒献给主妇。主妇立于房中北边，司宫设席，席的正面向东。主妇立于席的北边面朝东向宾长行拜后接过酒爵，宾长面朝西答拜。主妇助手呈上韭菹和肉酱，韭菹设在南边，肉酱设在北边。宗妇之少者执拿枣和粉制糕点授给主妇助手；主妇助手不起立，接过来，将枣设于韭菹的南边，又将粉制糕点设在枣的东边。接着佐食将俎设在豆的东边，俎上所载：羊前肢一段，豕骨半块，羊脊骨一块，肋骨、肺、肤各一块，鱼一条，兽前肢一段。主妇来到席上坐下，左手执酒爵，右手取韭菹蘸以肉酱后插祭；又祭笾，放下酒爵，起立取肺，坐下将肺撕开行祭，尝肺；继而起立，将肺加放在俎上，坐下拭手；然后祭酒，执拿酒爵起立，于席的北边面朝东站着饮尽酒爵中酒，向宾长行拜。宾长答拜，从主妇手中接过空爵。宾长接着从篚中更换一只酒爵，清洗斟酒后，代主人自酬，立于室户的西边面朝北向主人行拜，主人答拜。宾长饮尽酒爵中酒，又向主人行拜，主人答拜。宾长执拿空爵下堂，将其放入篚中。进而行献馐之礼。宰夫呈献内馐、司士呈献庶馐给尸、祝、主人、主妇，内馐设在右边，庶馐设在左边。 主人下堂拜谢众宾；清洗酒爵，斟酒献给众宾。众宾的俎、豆和位置、主人酬宾和自酬的礼仪，都和傧尸之礼一样。主人又清洗酒爵，斟酒后献给众兄弟、姑姊妹，宗妇和家臣，其礼仪都和傧尸之礼相同。众兄弟、姑姊妹、宗妇和家臣的位置和俎、豆等也都和傧尸之礼相同。献酒完毕，接着遍献庶馐给众宾、众兄弟、姑姊妹、宗妇和众家臣。 宾长献酒给“尸”，“尸”接过来又回敬宾长。宾长又献酒于祝、主人、主妇，然后自酬。宾长饮尽酒爵中酒后执空爵下堂，并将其放入篚中。 众宾、众兄弟交互旅酬，随己所欲，不计次第之数。 上佐食清洗酒爵，斟酒后献给“尸”。“尸”接过来回敬上佐食。 上佐食又献酒给祝。祝接过酒爵，祭酒，尝酒，而后放下酒爵。 主人出室，立于东阶上，面朝西。祝出室，立于西阶上，面朝东。 祝告主人说：“礼成。”祝入室。主人下堂，立于东阶东边，面朝西。 “尸”起立。祝于前面引导，“尸”从于祝后，走出庙门。祝返回室中就位。接着祝命佐食撤去“尸”俎。佐食遵命将“尸”俎拿到庙门外边；有司接过“尸”俎，送到“尸”的家里。随后佐食又撤去主人的俎、豆。进而行馂食之礼，其礼和傧尸时相同。 馂食完毕，司马、司士撤俎，宰夫取敦与豆，设于室中西北隅，正面朝南，与馈食之设相同，几放在右边，并用席子挡住光线。又于室中陈设一只酒尊。司宫清扫豆间之祭物，将其埋于西阶的东边。主人出室，立于东阶上，面朝西。祝执自己的俎出室，立于西阶上，面朝东。司宫关好门窗。祝告主人：“礼成”，随后执着俎走出庙门外；有司从祝手中接过俎，并送到祝的家里。众宾出室，主人到庙门外行拜相送，而后返回。主妇助手撤去房中荐俎，又撤去刚设于室中西北隅的俎、豆等。参考资料：
士加冠的礼仪：在祢庙门前占筮加冠的吉日。主人头戴玄冠，身穿朝服，腰束黑色大带，饰白色蔽膝，在庙门的东边就位，面朝西方；主人的属吏身着与主人相同的礼服，在庙门的西边就位，面朝东方。以北为上首。蓍草、蒲席和记爻、记卦所用的卜具，都陈放在庙门外的西塾中。约在门外的中部，即门槛外，门中所竖短木（闑）偏西的地方布设筮席，筮席面朝西方。筮人手持蓍草，抽开装着蓍草的蓍筒盖，一手持盖，一手持蓍筒下部，进前接受主人的吩咐。宰在主人右方稍靠后的地方佐主人发布占筮之命。筮人应答后右转弯回到筮席，就席坐下，面朝西方。卦者的位置在筮人的左边。占筮完了，筮人将筮得的卦写在版上，拿去给主人看。主人接过去看毕，还给筮人。筮人回至筮席，面向东方，与他的属下共同占筮，占筮完毕，进前报告主人筮得吉卦。如果占筮结果不吉，就占筮以后的日期，其仪式与前相同。占筮结束，撤去筮席，宗人宣布筮日之事结束。 主人至众宾家门告以“冠礼”日期，并请参加，他们辞谢一次便应许了。主人两拜宾，宾答拜。主人回，宾拜送主人。在将行加冠礼之前三日，举行占筮正宾的仪式，与占筮日期的仪式相同。于是，主人再次前往邀请正宾。正宾身穿与主人相同的礼服，迎出大门外东方，面朝西方两拜主人，主人面朝东答拜正宾。然后主人（致辞）邀请正宾，正宾应许。主人对正宾两拜，正宾答拜。主人退下，正宾拜送。邀请赞冠者一名，仪式与邀请正宾相同。 第二天，即行加冠礼前一天的傍晚，举行约定行冠礼时辰的仪式，地点在庙门外。主人站立在门外东边，众亲戚站在主人南边稍靠后一些的地方，面朝西方，以北为上首。主人的属吏都身穿朝服，站在庙门外西边，面朝东方，以北为上首。摈者请问加冠礼的时辰。宰告知说：“明晨正天明时举行。”摈者转告亲戚和众属吏。宗人宣布约期的仪式结束。摈者到众宾家通告行加冠礼的时辰。 清晨早起，在正对东屋翼的地方设置洗，洗与堂之间的距离与堂深相等。水设置在洗的东边。礼服陈设在东房内西墙下，衣领朝东方，以北为上首。先是爵弁服：浅绛色裙、丝质黑色上衣、黑色大带、赤黄色蔽膝。其次是皮弁服：白色裙、黑色大带、白色蔽膝。再次是玄端服：黑裙、黄裙、杂色裙都可以，黑色大带、赤黑色蔽膝。然后是加缁布冠所用的頍项、系结在頍上的青色冠缨、六尺长整幅宽的黑色束发巾、加皮弁所用的簪子、加爵弁所用的簪子、镶着浅红色边饰的黑色丝质冠带，以上物品同装于一只箱子里。梳子放在箪中。蒲苇席两张，放置在（礼服、箱、箪的）南边。在礼眼的北边，单独设置一甒醴。又有勺、觯、角制的小匙，盛在筐篚中，还有干肉和肉酱（盛于笾豆中），以南为上首。爵弁、皮弁、缁布冠，各盛在一个冠箱里，主人的属吏（三人）各持一只冠箱，等候在西坫的南边，面朝南，以东方为上首，正宾登堂后则转而面朝东方。 主人身着玄端，赤黑色蔽膝，站立在东阶下边正对东序的地方，面朝西方。众亲戚全都身着黑色的衣裳，站在洗的东边，面朝西方，以北为上首。摈者身穿玄端，背朝东塾站立。将冠者身穿采衣，头梳发髻，站在房中，面朝南方。正宾身穿与主人相同的礼服，赞冠人身着玄端相随，站立在大门外边。 摈者出门请宾入内，并通报主人。主人出至大门东边迎接，面朝西两拜，正宾答拜。主人向赞冠人作揖行礼，又与正宾相对一揖，然后先进入大门。每到转弯的地方，主人必与宾相对一揖。至庙门前，主人揖请正宾进入庙门。如此相对三揖，到达堂前阶下，相互谦让三次，主人上堂，站立在东序南端，面朝西方。宾的位置在西序（南端），面朝东方。赞冠人在洗的西边洗手后，登堂站立在房中，面朝西，以南边为上首。 佐助主人的人在东序边稍靠北的地方布设筵席，面朝西方。将冠者从房内出至堂上，面朝南方。赞冠人把束头巾、簪子、梳子等物放置在席的南端。正宾对将冠者拱手一揖。将冠者即席坐下。赞冠人也坐下，为将冠者梳理头发，并用头巾束发。正宾下堂，主人也下堂，宾辞谢，主人应答。正宾洗手完毕，与主人相对一揖，相互谦让一番，然后上堂。主人也上堂，回到原位。正宾在筵席前坐下，为将冠者整理束发巾。然后站起，由西阶下一级台阶，持冠的人升上一级台阶，面向东把缁布冠交给正宾。正宾右手持冠的后端，左手持冠的前端，仪容舒扬地前行至席前，然后致祝辞，如先前一样坐下，为将冠者加缁布冠。然后起立，回到原来的位置。赞冠人为冠者加頍项，系好冠缨，完毕。冠者站起，正宾对他作揖行礼。冠者进入房内，穿上玄端服、赤黑色蔽膝，从房中出来，面朝南方。正宾对冠者行揖礼，冠者即席坐下。赞冠人为他梳理头发，插上簪子，正宾下堂洗手，然后为他整理束发巾，都与初加冠的仪式相同。正宾由西阶下两级台阶，接过皮弁，右手持冠后端，左手持前端，进前致祝辞，为冠者戴上，仪式与初加冠相同。正宾回到原位。 赞冠人为冠者结好皮弁冠的纽带。冠者站起，正宾对他拱手作揖。冠者进房内，穿上白色裳、白色蔽膝，仪容端正，从房中出来，面朝南方站立。正宾由西阶下三级台阶，接过爵弁为冠者戴上。冠者穿上浅红色裙、赤黄色蔽膝。其他与加皮弁冠的仪式相同。 撤去皮弁冠、缁布冠、梳子、筵席等物，进入房中。佐助主人的人在室门西边堂上布设筵席，面朝南方。赞冠人在房中洗觯，独自斟醴，把小匙口朝下放在觯上，匙头朝前。正宾对冠者作揖行礼，冠者即席，在席西端，面朝南方。正宾在室门的东边接觯在手，把小匙放在觯上，匙柄朝前，进至筵席前面，面朝北方。冠者在席西边行拜礼，接觯在手，正宾面朝东答拜。赞冠人把干肉和肉酱进置于席前。冠者即席坐下，左手持觯，右手祭干肉和肉酱。然后用角质的小匙祭醴三番，站起。在席的西头坐下，尝醴。把小匙插置觯中，起立。然后走下筵席，坐下，把觯放在地上，对正宾行拜礼，手持醴觯起立。正宾答拜。 冠者把觯放在笾豆东边地上，走下筵席，面朝北坐下取干肉。然后从西阶下堂，行至东墙闱门外，面朝北拜见母亲。母亲拜受干肉，冠者拜送，母亲再次拜冠者。 正宾下堂，在与西序相对的地方站定，面朝西方。主人下堂，回至原来上台阶前的位置。冠者站立在西阶东边，面朝南方。正宾为冠者命字，冠者应答。 正宾退出，主人送出庙门外，请以醴礼酬正宾。正宾辞让一次后应许，至更衣处等候。冠者拜见众亲戚，亲戚向冠者两拜，冠者答拜。然后拜见赞冠人。冠者面朝西行拜礼，仪式与拜见亲戚相同。又进寝宫拜见姑母、姊姊，仪式与拜见母亲时相同。 然后更换礼服，戴玄冠，穿玄端服，饰赤黑色蔽膝。进献礼物，朝见国君。接着携礼物晋见乡大夫、乡先生。 主人以壹献之礼宴请正宾。主人以一束锦、两张鹿皮酬谢正宾。众宾也都参加宴饮。赞冠人担任正宾介。正宾退出，主人送到大门外边，两拜正宾。并遣人把牲送至宾家。 如果不用醴法，则可用酒行醮礼。在房和室门之间设置两只酒甒，甒下设有酒禁，玄酒（水）放在西边，上边放置勺子，勺柄朝南。在洗的西边设置筐篚，以北为上首。初次加缁布冠，行醮礼用干肉和肉酱。 正宾下堂从篚中取爵；主人也下堂，正宾辞让，与前述仪式相同。正宾洗爵完毕，上堂斟酒。冠者拜接酒爵，正宾答拜，仪式与前相同。冠者即席坐下，左手持爵，右手祭干肉和肉酱，然后祭酒。冠者起立，在席西端坐下尝酒。下筵席向正宾行拜礼，正宾答拜。冠者在笾豆的东边放下酒爵，站立在筵席的西边。撤去笾豆和酒爵，筵席和酒尊不撤。二加皮弁，仪式与初次加冠相同。第二次行醮礼，要对酒加以整理、添益。 其他仪式与前述相同。加爵弁的仪式也与前相同。三行醮礼，有干肉、折节盛于俎的牲体，品尝它，其他仪式也与前边相同。冠者面向北取干肉拜见母亲。如果杀牲的话，则用一只小猪。把它放入镬中烹熟，然后合左右牲体把它盛于鼎中。把肺割离开也放在鼎中。鼎上设置横杠和鼎盖。初次行醮礼，仪式与前述相同。第二次行醮礼，用两只豆，盛腌菜和蜗牛肉酱；两只笾，盛栗脯。三行醮礼，整理、添酒与第二次相同，有牲体，尝牲，都与前述仪式相同。并尝肺。行醮礼完毕，冠者取出笾中的干肉下堂等仪式，也都与前述相同。 如果将冠者是孤儿，则由他的伯父叔父或堂兄代为通知和召请宾客。加冠那天，将冠者束发髻迎宾。拜、揖、让，站立在东序南端，都与冠者父亲所行的仪式相同。在阼阶上行礼。凡行拜礼，都在阼阶上，面朝北方。正宾也同样在西阶上答拜。如果是杀牲，则抬鼎陈放在庙门外边，正对着东塾，面朝北。如果冠者是庶子，则在房外加冠，面朝南方，然后行醮礼。如果冠者母亲因故不在家，则使人在西阶下代母亲接受冠者所献上的干肉。 告宾时致辞说：“某人有儿子名某某，将要为他加缁布冠，希望先生能前往教导。”宾致答辞说：“某人不才，恐怕不能胜任此事，有辱先生，所以冒昧推辞。”主人说：“某人仍然期望先生终能前去指教。”宾回答说：“先生再次吩咐，某人怎敢不遵从！”召请正宾时致辞说：“某人将为某某加缁布冠，先生将光临，冒昧前来恭请。”正宾回答说：“某人不敢不早起前往！”初次加缁布冠，致祝辞说：“选择善月吉日，为你戴上缁布冠，去掉你的童稚之心，慎修你成人的美德，属你高寿吉祥，昊天降予大福。”二加皮弁致辞说：“选择吉月良辰，为你再戴皮弁冠，端正你的容貌威仪，敬慎你内心的德性，愿你长寿万年，天永远降你福祉。”三加爵弁致辞说：“在这吉祥的年月，为你完成加冠的成年礼，亲戚都来祝贺，成就你的美德。愿你长寿无疆，承受上天的赐福。”醴礼的致辞说：“醴酒味美醇厚，干肉肉醢芳香，拜受醴荐祭先祖，诚敬以定吉祥。托庇皇天福佑，永保美名不忘。”醮礼的致辞说：“美酒清洌，芳香的脯醢进献及时。初加缁布冠，亲戚都来赞礼。极尽孝友之道，定可永久安保。”第二次行醮礼致辞说：“美酒清洁，脯醢芳香，再加皮弁冠，礼仪井然有秩序。执此美酒来祭祝，恭承昊天降大福。” 第三次行醮礼致辞说：“美酒甘醇芬芳，笾豆陈列馨香，为你完成成年礼，佳肴具陈有折俎。恭承昊天之庆，秉受无疆福禄。”命字致辞说：“礼仪已行齐备，在这善月吉日，宣告你的表字。表字十分美好，正与俊士相配。取字以适宜为大，禀受永远保有它，称呼伯某甫、仲某甫、叔某甫、季某甫，唯其适当为美称。” 鞋子，夏天穿葛制的。穿玄端服，配以黑鞋，青色的鞋头装饰、下边和鞋口镶边，鞋口镶边宽一寸；白色下衣配以白鞋，用大蛤灰涂注增白，缁色的鞋头装饰、下边和鞋口镶边，鞋口的镶边宽一寸；爵弁服，配以浅红色鞋，黑色的鞋头装饰、下边和鞋口镶边，鞋口的镶边宽一寸。冬天穿皮制的鞋即可。不穿线缕细疏的布所制的鞋子。 ［记］冠礼的意义：第一次加冠用缁布冠。太古时戴白布冠，祭祀斋戒，则染成黑色。关于这种冠缨下的緌饰，孔子说：“我没有听说过这种冠有緌饰这种事。”行加冠礼之后，缁布冠就可以弃置不用了。嫡子在阼阶上行加冠礼，是要表明子将代父的意义。在客位上行醮礼，则显示是在为有成人之德的人加冠。三次所加的冠，后来的都比前一次更贵重，是要教喻冠者确立远大的志向。加冠之后又命以表字，是要显示对所受于父母之名的敬重。委貌，是周代常戴的冠；章甫，是殷代常戴的冠；毋追，是夏代常戴的冠。第三次所加的冠，周代是“弁”，殷代是“冔”，夏代是“收”。第二次加冠的服装，夏、商、周三代都用皮弁、白色的衣、裳。没有大夫的加冠礼，但有大夫婚礼。古代人五十岁才能授予爵位，怎么还会另有大夫的加冠礼呢？公侯另有加冠礼，那是夏末的事情。天子的嫡子，用的也只是“士”礼，这就是说，天下没有生下来就尊贵的人。诸侯世袭，是因为世子能取法先祖的贤德。授人官爵，都以德行的高下等差为标准。士死以后追加谥号，是现在的事。古代士生不为爵，死亦不追加谥号。参考资料：
士冠礼。筮于庙门。主人玄冠，朝服，缁带，素□，即位于门东，西面。有司如主人服，即位于西方，东面，北上。筮与席、所卦者，具馔于西塾。布席于门中，闑西阈外，西面。筮人执策，抽上韇，兼执之，进受命于主人。宰自右少退，赞命。筮人许诺，右还，即席坐，西面。卦者在左。卒筮，书卦，执以示主人。主人受□，反之。筮人还，东面，旅占，卒，进，告吉。若不吉，则筮远日，如初仪。彻筮席。宗人告事毕。 主人戒宾。宾礼辞，许。主人再拜，宾答拜。主人退，宾拜送。 前期三日，筮宾，如求日之仪。 乃宿宾。宾如主人服，出门左，西面再拜。主人东面答拜，乃宿宾。宾许，主人再拜，宾答拜。主人退，宾拜送。宿赞冠者一人，亦如之。 厥明夕，为期于庙门之外。主人立于门东，兄弟在其南，少退，西面，北上。有司皆如宿服，立于西方，东面，北上，摈者请期，宰告曰：「质明行事。」告兄弟及有司。告事毕。摈者告期于宾之家。 夙兴，设洗，直于东荣，南北以堂深，水在洗东。陈服于房中西墉下，东领，北上。爵弁服，纁裳，纯衣，缁带，韎韐。皮弁服：素积，缁带，素□。玄端，玄裳，黄裳、杂裳可也，缁带，爵□。缁布冠，缺项，青组缨，属于缺；缁纚，广终幅，长六尺。皮弁笄，爵弁笄，缁组紘，纁边，同箧。栉实于箪。蒲筵二，在南。侧尊一甒醴，在服北。有篚实勺、觯、角柶。脯醢，南上。爵弁、皮弁、缁布冠各一匴，执以待于西坫南，南面，东上。宾升则东面。 主人玄端爵□，立于阼阶下，直东序，西面。兄弟毕袗玄，立于洗东，西面，北上。摈者玄端，负东塾。将冠者采衣，紒，在房中，南面。宾如主人服，赞者玄端从之，立于外门之外。 摈者告。主人迎，出门左，西面，再拜。宾答拜。主人揖赞者，与宾揖，先入。每曲揖。至于庙门，揖入。三揖，至于阶，三让。主人升，立于序端，西面。宾西序，东面。赞者盥于洗西，升，立于房中，西面，南上。 主人之赞者筵于东序，少北，西面。将冠者出房，南面。赞者奠纚、笄、栉于筵南端。宾揖将冠者，将冠者即筵坐。赞者坐，栉，设纚。宾降，主人降。宾辞，主人对。宾盥，卒，壹揖，壹让，升。主人升，复初位。宾筵前坐，正纚，兴，降西阶一等。执冠者升一等，东面授宾。宾右手执项，左手执前，进容，乃祝，坐如初，乃冠，兴，复位。赞者卒。冠者兴，宾揖之。适房，服玄端爵□，出房，南面。 宾揖之，即筵坐。栉，设笄。宾盥、正纚如初，降二等，受皮弁，右执项，左执前，进、祝、加之如初，复位。赞者卒紘。兴，宾揖之。适房，服素积素□，容，出房，南面。 宾降三等，受爵弁，加之，服纁裳韎韐，其他如加皮弁之仪。 彻皮弁、冠、栉、筵入于房。筵于户西，南面。赞者洗于房中，侧酌醴；加柶，覆之，面叶。宾揖，冠者就筵，筵西，南面。宾授醴于户东，加柶，面枋，筵前北面。冠者筵西拜受觯，宾东面答拜。荐脯醢。冠者即筵坐，左执觯，右祭脯醢，以柶祭醴三，兴；筵末坐，啐醴，建柶，兴；降筵，坐奠觯，拜；执觯兴。宾答拜。 冠者奠觯于荐东，降筵；北面坐取脯；降自西阶，适东壁，北面见于母。母拜受，子拜送，母又拜。 宾降，直西序，东面。主人降，复初位。冠者立于西阶东，南面。宾字之，冠者对。 宾出主人送于庙门外。请醴宾，宾礼辞，许。宾就次。冠者见于兄弟，兄弟再拜，冠者答拜。见赞者，西面拜，亦如之。入见姑、姊，如见母。 乃易服，服玄冠、玄端、爵□，奠挚见于君。遂以挚见于乡大夫、乡先生。 乃醴宾，以一献之礼。主人酬宾，束帛、俪皮。赞者皆与。赞冠者为介。 宾出，主人送于外门外，再拜；归宾俎。 若不醴，则醮用酒。尊于房户之间，两甒，有禁，玄酒在西，加勺，南枋。洗，有篚在西，南顺。始加，醮用脯醢；宾降，取爵于篚，辞降如初；卒洗，升酌。冠者拜受，宾答拜如初。冠者升筵，坐；左执爵，右祭脯醢，祭酒，兴；筵末坐，啐酒；降筵，拜。宾答拜。冠者奠爵于荐东，立于筵西。彻荐、爵，筵尊不彻。加皮弁，如初仪；再醮，摄酒，其他皆如初。加爵弁，如初仪；三醮，有乾肉折俎，哜之，其他如初。北面取脯，见于母。若杀，则特豚，载合升，离肺实于鼎，设扃鼏。始醮，如初。再醮，两豆，葵菹、蠃醢；两笾，栗、脯。三醮，摄酒如再醮，加俎，哜之，皆如初，哜肺。卒醮，取笾脯以降，如初。 若孤子，则父兄戒、宿。冠之日，主人紒而迎宾，拜，揖，让，立于序端，皆如冠主；礼于阼。凡拜，北面于阼阶上，宾亦北面于西阶上答拜。若杀，则举鼎陈于门外，直东塾，北面。 若庶子，则冠于房外，南面，遂醮焉。 冠者母不在，则使人受脯于西阶下。 戒宾，曰：「某有子某。将加布于其首，愿吾子之教之也。」宾对曰：「某不敏，恐不能共事，以病吾子，敢辞。」主人曰：「某犹愿吾子之终教之也！」宾对曰：「吾子重有命，某敢不从？」宿，曰：「某将加布于某之首，吾子将莅之，敢宿。」宾对曰：「某敢不夙兴？」 始加，祝曰：「令月吉日，始加元服。弃尔幼志，顺尔成德。寿考惟祺，介尔景福。」再加，曰：「吉月令辰，乃申尔服。敬尔威仪，淑慎尔德。眉寿万年，永受胡福。」三加，曰：「以岁之正，以月之令，咸加尔服。兄弟具在，以成厥德。黄耇无疆，受天之庆。」 醴辞曰：「甘醴惟厚，嘉荐令芳。拜受祭之，以定尔祥。承天之休，寿考不忘。」 醮辞曰：「旨酒既清，嘉荐亶时。始加元服，兄弟具来。孝友时格，永乃保之。」再醮，曰：「旨酒既湑，嘉荐伊脯。乃申尔服，礼仪有序。祭此嘉爵，承天之祜。」三醮，曰：「旨酒令芳，笾豆有楚。咸加尔服，肴升折俎。承天之庆，受福无疆。」 字辞曰：「礼仪既备，令月吉日，昭告尔字。爰字孔嘉，髦士攸宜。宜之于假，永受保之，曰伯某甫。」仲、叔、委，唯其所当。 屦，夏用葛。玄端黑屦，青絇繶纯，纯博寸。素积白屦，以魁柎之，缁絇繶纯，纯博寸。爵弁纁屦，黑絇繶纯，纯博寸。冬，皮屦可也。不屦繐屦。 记。冠义：始冠，缁布之冠也。太古冠布，齐则缁之。其緌也，孔子曰：「吾未之闻也，冠而敝之可也。」适子冠于阼，以着代也。醮于客位，加有成也。三加弥尊，谕其志也。冠而字之，敬其名也。委貌，周道也。章甫，殷道也。毋追，夏后氏之道也。周弁。殷冔。夏收。三王共皮弁素积。无大夫冠礼，而有其昏礼。古者五十而后爵，何大夫冠礼之有？公侯之有冠礼也，夏之末造也。天子之元子，犹士也，天下无生而贵者也。继世以立诸侯，像贤也。以官爵人，德之杀也。死而谥，今也。古者生无爵，死无谥。
昏礼。下达。纳采，用雁。主人筵于户西，西上，右几。使者玄端至。摈者出请事，入告。主人如宾服，迎于门外，再拜，宾不答拜。揖入。至于庙门，揖入；三揖，至于阶，三让。主人以宾升，西面。宾升西阶。当阿，东面致命。主人阼阶上北面再拜；授于楹间，南面。宾降，出。主人降，授老雁。摈者出请。宾执雁，请问名，主人许。宾入，授，如初礼。摈者出请，宾告事皆。入告，出请醴宾。宾礼辞，许。主人彻几，改筵，东上。侧尊甒醴于房中。主人迎宾于庙门外，揖让如初，升。主人北面，再拜，宾西阶上北面答拜。主人拂几授校，拜送。宾以几辟，北面设于坐，左之，西阶上答拜。赞者酌醴，加角柶，面叶，出于房。主人受醴，面枋，筵前西北面。宾拜受醴，复位。主人阼阶上拜送。赞者荐脯醢。宾即筵坐，左执觯，祭脯醢，以柶祭醴三，西阶上北面坐，啐醴，建柶，兴，坐奠觯，遂拜。主人答拜。宾即筵，奠于荐左，降筵，北面坐取脯；主人辞。宾降，授人脯，出。主人送于门外，再拜。 纳吉用雁，如纳采礼。 纳征：玄纁束帛，俪皮。如纳吉礼。 请期，用雁。主人辞。宾许，告期，如纳征礼。 期，初昏，陈三鼎于寝门外东方，北面，北上。其实特豚，合升，去蹄。举肺脊二、祭肺二、鱼十有四、腊一肫。髀不升。皆饪。设扃鼏。设洗于阼阶东南。馔于房中：醯酱二豆，菹醢四豆，兼巾之：黍稷四敦，皆盖。大羹湆在爨。尊于室中北墉下，有禁，玄酒在西，綌幂，加勺，皆南枋。尊于房户之东，无玄酒，篚在南，实四爵合卺。 主人爵弁，纁裳缁袘。从者毕玄端。乘墨车，从车二乘，执烛前马。妇车亦如之，有示炎。至于门外。主人筵于户西，西上，右几。女次，纯衣纁袡，立于房中，南面。姆纚笄宵衣，在其右。女从者毕袗玄，纚笄，被纚黼，在其后。主人玄端迎于门外，西面再拜，宾东面答拜。主人揖入，宾执雁从。至于庙门，揖入。三揖，至于阶，三让。主人升，西面。宾升，北面，奠雁，再拜稽首，降，出。妇从，降自西阶。主人不降送。婿御妇车，授绥，姆辞不受。妇乘以几，姆加景，乃驱。御者代。婿乘其车先，俟于门外。 妇至，主人揖妇以入。乃寝门，揖入，升自西阶，媵布席于奥。夫入于室，即席，妇尊西，南面。媵御沃盥交。赞者彻尊幂。举者盥，出，除{曰鼎}，举鼎入，陈于阼阶南，西面，北上。匕俎从设，北面载，执而俟。匕者逆退，复位于门东，北面，西上。赞者设酱于席前，菹醢在其北。俎入，设于豆东。鱼次。腊特于俎北。赞设黍于酱东，稷在其东。设湆于酱南。设对酱于东，菹醢在其南，北上。设黍于腊北，其西稷。设湆于酱北。御布对席，赞启会，却于敦南，对敦于北。赞告具。揖妇，即对筵，皆坐。皆祭，祭荐、黍、稷、肺。赞尔黍，授肺脊，皆食，以湆酱，皆祭举、食举也。三饭，卒食。赞洗爵，酌酳主人，主人拜受，赞户内北面答拜。酳妇亦如之。皆祭。赞以肝从，皆振祭。哜肝，皆实于菹豆。卒爵，皆拜。赞答拜，受爵，再酳如初，无从，三酳用卺，亦如之。赞洗爵，酌于户外尊，入户，西北面奠爵，拜。皆答拜。坐祭，卒爵，拜。皆答拜。兴。主人出，妇复位。乃彻于房中，如设于用室，尊否。主人说服于房，媵受；妇说服于室，御受。姆授巾。御衽于奥，媵衽良席在东，皆有枕，北止。主人入，亲说妇之缨。烛出。媵餕主人之馀，御餕妇余，赞酌外尊酳之。媵侍于户外，呼则闻。 夙兴，妇沐浴，纚笄、宵衣以俟见。质明，赞见妇于舅姑。席于阼，舅即席。席于房外，南面，姑即席。妇执□枣、栗，自门入，升自西阶，进拜，奠于席。舅坐抚之，兴，答拜。妇还，又拜，降阶，受□腶脩，升，进，北面拜，奠于席。姑坐举以兴，拜，授人。 赞醴妇。席于户牖间，侧尊甒醴于房中。妇疑立于席西。赞者酌醴，加柶，面枋，出房，席前北面。妇东面拜受。赞西阶上北面拜送。妇又拜。荐脯醢。妇升席，左执觯，右祭脯醢，以柶祭醴三，降席，东面坐，啐醴，建柶，兴，拜。赞答拜。妇又拜，奠于荐东，北面坐取脯；降，出，授人于门外。 舅姑入于室，妇盥馈。特豚，合升，侧载，无鱼腊，无稷。并南上。其他如取女礼。妇赞成祭，卒食，一酳，无从。席于北墉下。妇撤，设席前如初，西上。妇餕，舅辞，易酱。妇餕姑之馔，御赞祭豆、黍、肺、举肺、脊，乃食，卒。姑酳之，妇拜受，姑拜送。坐祭，卒爵，姑受，奠之。妇撤于房中，媵御餕，姑酳之，虽无娣，媵先。于是与始饭之错。 舅姑共飨妇以一献之礼。舅洗于南洗，姑洗于北洗，奠酬。舅姑先降自西阶，妇降自阼阶。归妇俎于妇氏人。 舅飨送者以一献之礼，酬以束锦。姑飨妇人送者，酬以束锦。若异邦，则赠丈夫送者以束锦。 若舅姑既没，则妇入三月，乃奠菜。席于庙奥，东面，右几。席于北方，南面。祝盥，妇盥于门外。妇执□菜，祝帅妇以入。祝告，称妇之姓，曰：「某氏来妇，敢奠嘉菜于皇舅某子。」妇拜扱地，坐奠菜于几东席上，还，又拜如初。妇降堂，取□菜，入，祝曰：「某氏来妇，敢告于皇姑某氏。」奠菜于席，如初礼。妇出，祝阖牖户。老醴妇于房中，南面，如舅姑醴妇之礼。婿飨妇送者丈夫、妇人，如舅姑飨礼。 记士昏礼，凡行事必用昏昕，受诸祢庙，辞无不腆，无辱。挚不用死，皮帛必可制。腊必用鲜，鱼用鲋，必殽全。女子许嫁，笄而醴之，称字。祖庙未毁，教于公宫，三月。若祖庙已毁，则教于宗室。问名。主人受雁，还，西面对。宾受命乃降。祭醴，始扱一祭，又扱再祭。宾右取脯，左奉之；乃归，执以反命。纳征：执皮，摄之，内文；兼执足，左首；随入，西上；参分庭一，在南。宾致命，释外足，见文。主人受币，士受皮者自东出于后，自左受，遂坐摄皮。逆退，适东壁。 父醴女而俟迎者，母南面于房外。女出于母左，父西面戒之，必有正焉。若衣，若笄，母戒诸西阶上，不降。妇乘以几，从者二人坐持几，相对。妇入寝门，赞者彻尊幂，酌玄酒，三属于尊，弃余水于堂下阶间，加勺。□，缁被纁里，加于桥。舅答拜，宰彻□。 妇席荐馔于房。飨妇，姑荐焉。妇洗在北堂，直室东隅；篚在东，北面盥。妇酢舅，更爵，自荐；不敢辞洗，舅降则辟于房；不敢拜洗。凡妇人相飨，无降。 妇入三月，然后祭行。 庶妇，则使人醮之。妇不馈。 昏辞曰：「吾子有惠，贶室某也。某有先人之礼，使某也请纳采。」对曰：「某之子舂愚，又弗能教。吾子命之，某不敢辞。」致命，曰：「敢纳采。」 问名，曰：「某既受命，将加诸卜，敢请女为谁氏？」对曰：「吾子有命，且以备数而择之，某不敢辞。」 醴，曰：「子为事故，至于某之室。某有先人之礼，请醴从者。」对曰：「某既得将事矣，敢辞。」「先人之礼，敢固以请。」「某辞不得命，敢不从也？」 纳吉，曰：「吾子有贶命，某加诸卜，占曰『吉』。使某也敢告。」对曰：「某之子不教，唯恐弗堪。子有吉，我与在。某不敢辞。」 纳征，曰：「吾子有嘉命，贶室某也。某有先人之礼，俪皮束帛，使某也请纳征。」致命，曰：「某敢纳征。」对曰：「吾子顺先典，贶某重礼，某不敢辞，敢不承命？」 请期，曰：「吾子有赐命，某既申受命矣。惟是三族之不虞，使某也请吉日。」对曰：「某既前受命矣，唯命是听。」曰：「某命某听命于吾子。」对曰：「某固唯命是听。」使者曰：「某使某受命，吾子不许，某敢不告期？」曰某日。对曰：「某敢不敬须？」 凡使者归，反命，曰：「某既得将事矣，敢以礼告。」主人曰：「闻命矣。」 父醮子，命之，曰：「往迎尔相，承我宗事。勖帅以敬，先妣之嗣。若则有常。」子曰：「诺。唯恐弗堪，不敢忘命。」 宾至摈者请，对曰：「吾子命某，以兹初昏，使某将，请承命。」对曰：「某固敬具以须。」 父送女，命之曰：「戒之敬之，夙夜毋违命！」母施衿结帨，曰：「勉之敬之，夙夜无违宫事！」庶母及门内，施鞶，申之以父母之命，命之曰：「敬恭听，宗尔父母之言。夙夜无愆，视诸衿鞶！」婿授绥，姆辞曰：「未教，不足与为礼也。」 宗子无父，母命之。亲皆没，己躬命之。支子，则称其宗。弟，则称其兄。 若不亲迎，则妇入三月，然后婿见，曰：「某以得为外昏姻，请觌。」主人对曰：「某以得为外昏姻之数，某之子未得濯溉于祭祀，是以未敢见。今吾子辱，请吾子之就宫，某将走见。」对曰：「某以非他故，不足以辱命，请终赐见。」对曰：「某得以为昏姻之故，不敢固辞，敢不从！」主人出门左，西面。婿入门，东面，奠挚，再拜，出。摈者以挚出，请受。婿礼辞，许，受挚，入。主人再拜受，婿再拜送，出。见主妇，主妇阖扉，立于其内。婿立于门外，东面。主妇一拜。婿答再拜，主妇又拜，婿出。主人请醴，及揖让入。醴以一献之礼。主妇荐，奠酬，无币。婿出，主人送，再拜。
士相见之礼。挚，冬用雉，夏用腒。左头奉之，曰：「某也愿见，无由达。某子以命命某见。」主人对曰：「某子命某见，吾子有辱。请吾子之就家也，某将走见。」宾对曰：「某不足以辱命，请终赐见。」主人曰：「某不敢为仪，固请吾子之就家也，某将走见。」宾对曰：「某不敢为仪，固以请。」主人对曰：「某也固辞，不得命，将走见。闻吾子称挚，敢辞挚。」宾对曰：「某不以挚，不敢见。」主人对曰：「某不足以习礼，敢固辞。」宾对曰：「某也不依于挚，不敢见，固以请。」主人对曰：「某也固辞，不得命，敢不敬从！」出迎于门外，再拜。客答再拜。主人揖，入门右。宾奉挚，入门左。主人再拜受，宾再拜送挚，出。主人请见，宾反见，退。主人送于门外，再拜。 主人复见之，以其挚，曰：「曏者吾子辱，使某见。请还挚于将命者。」主人对曰：「某也既得见矣，敢辞。」宾对曰：「某也非敢求见，请还挚于将命者。」主人对曰：「某也既得见矣，敢固辞。」宾对曰：「某不敢以闻，固以请于将命者。」主人对曰：「某也固辞，不得命，敢不从？」宾奉挚入，主人再拜受。宾再拜送挚，出。主人送于门外，再拜。 士见于大夫，终辞其挚。于其入也，一拜其辱也。宾退，送，再拜。 若尝为臣者，则礼辞其挚，曰：「某也辞，不得命，不敢固辞。」宾入，奠挚，再拜，主人答壹拜，宾出。使摈者还其挚于门外，曰：「某也使其还挚。」宾对曰：「某也既得见矣，敢辞。」摈者对曰：「某也命某：『某非敢为仪也。』敢以请。」宾对曰：「某也，夫子之贱私，不足以践礼，敢固辞！」摈者对曰：「某也使某，不敢为仪也，固以请！」宾对曰：「某固辞，不得命，敢不从？」再拜受。 下大夫相见以雁，饰之以布，维之以索，如执雉。上大夫相见以羔，饰之以布，四维之，结于面；左头，如麛执之。如士相见之礼。 始见于君执挚，至下，容弥蹙。庶人见于君，不为容，进退走。士大夫则奠挚，再拜稽首；君答壹拜。若他邦之人，则使摈者还其挚，曰：「寡君使某还挚。」宾对曰：「君不有其外臣，臣不敢辞。」再拜稽首，受。 凡燕见于君，必辩君之南面。若不得，则正方，不疑君。君在堂，升见无方阶，辩君所在。 凡言，非对也，妥而后传言。与君言，言使臣。与大人言，言事君。与老者言，言使弟子。与幼者言，言孝弟于父兄。与众言，言忠信慈祥。与居官者言，言忠信。凡与大人言，始视面，中视抱，卒视面，毋改。众皆若是。若父，则游目，毋上于面，毋下于带。若不言，立则视足，坐则视膝。 凡侍坐于君子，君子欠伸，问日之早晏，以食具告，改居，则请退可也。夜侍坐，问夜，膳荤，请退可也。 若君赐之食，则君祭先饭，遍尝膳，饮而俟，君命之食，然后食。若有将食者，则俟君之食，然后食。若君赐之爵，则下席，再拜稽首，受爵，升席祭，卒爵而俟，君卒爵，然后授虚爵。退，坐取屦，隐辟而后屦。君为之兴，则曰：「君无为兴，臣不敢辞。」君若降送之。则不敢顾辞，遂出。大夫则辞，退下，比及门三辞。 若先生异爵者请见之，则辞。辞不得命，则曰：「某无以见，辞不得命，将走见。」先见之。 非以君命使，则不称寡。大夫士，则曰寡君之老。凡执币者，不趋，容弥蹙以为仪。执玉者，则唯舒武，举前曳踵。凡自称于君，士大夫则曰下臣。宅者在邦，则曰市井之臣；在野，则曰草茅之臣，庶人则曰刺草之臣。他国之人则曰外臣。
乡饮酒之礼。主人就先生而谋宾、介。主人戒宾，宾拜辱；主人答拜，乃请宾。宾礼辞，许。主人再拜，宾答拜。主人退，宾拜辱。介亦如之。 乃席宾、主人、介、众宾之席，皆不属焉。尊两壶于房户间，斯禁，有玄酒，在西。设篚于禁南，东肆，加二勺于两壶。设洗于阼阶东南，南北以堂深，东西当东荣。水在洗东，篚在洗西，南肆。 羹定，主人速宾，宾拜辱，主人答拜。还，宾拜辱。介亦如之。宾及众宾皆从之。主人一相迎于门外，再拜宾，宾答拜；拜介，介答拜；揖众宾。主人揖，先入。宾厌介，入门左；介厌众宾，入；众宾皆入门左；北上。主人与宾三揖，至于阶，三让。主人升，宾升。主人阼阶上当楣北面再拜。宾西阶上当楣北面答拜。 主人坐取爵于篚，降洗。宾降。主人坐奠爵于阶前，辞。宾对。主人坐取爵，兴，适洗，南面坐，奠爵于篚下，盥洗，宾进东，北面辞洗。主人坐奠爵于篚，兴对。宾复位，当西序，东面。主人坐取爵，沃洗者西北面。卒洗，主人壹揖，壹让。升。宾拜洗。主人坐奠爵，遂拜。降盥。宾降，主人辞；宾对，复位，当西序。卒盥，揖让升。宾西阶上疑立。主人坐取爵，实之宾之席前，西北面献宾。宾西阶上拜，主人少退。宾进受爵，以复位。主人阼阶上拜送爵，宾少退。荐脯醢。宾升席，自西方。乃设折俎。主人阼阶东疑立。宾坐，左执爵，祭脯醢，奠爵于荐西，兴；右手取肺，却左手执本，坐，弗缭，右绝末以祭，尚左手，哜之，兴；加于俎，坐梲手，遂祭酒，兴；席末坐，啐酒，降席，坐奠爵，拜，告旨，执爵兴。主人阼阶上答拜。宾西阶上北面坐，卒爵，兴；坐奠爵，遂拜，执爵兴。主人阼阶上答拜。 宾降洗，主人降。宾坐奠爵，兴辞，主人对。宾坐取爵，适洗南，北面。主人阼阶东，南面辞洗。宾坐奠爵于篚，兴对。主人复阼阶东，西面。宾东北面盥，坐取爵，卒洗，揖让如初，升。主人拜洗。宾答拜，兴，降盥，如主人礼。宾实爵主人之席前，东南面酢主人。主人阼阶上拜，宾少退。主人进受爵，复位，宾西阶上拜送爵。荐脯醢。主人升席自北方。设折俎。祭如宾礼，不告旨。自席前适阼阶上，北面坐卒爵，兴，坐奠爵，遂拜，执爵兴。宾西阶上答拜。主人坐奠爵于序端，阼阶上北面再拜崇酒。宾西阶上答拜。 主人坐取觯于篚，降洗。宾降，主人辞降。宾不辞洗，立当西序，东面。卒洗，揖让升。宾西阶上疑立。主人实觯酬宾，阼阶上北面坐奠觯，遂拜，执觯兴。宾西阶上答拜。坐祭，遂饮，卒觯，兴；坐奠觯，遂拜，执觯兴。宾西阶上答拜。主人降洗；宾降辞，如献礼，升，不拜洗。宾西阶上立；主人实觯宾之席前，北面；宾西阶上拜；主人少退，卒拜进，坐奠觯于荐西；宾辞，坐取觯，复位；主人阼阶上拜送；宾北面坐奠觯于荐东，复位。 主人揖，降。宾降立于阶西，当序，东面。主人以介揖让升，拜如宾礼。主人坐取爵于东序端，降洗；介降，主人辞降；介辞洗，如宾礼，升，不拜洗。介西阶上立。主人实爵介之席前，西南面献介。介西阶上北面拜，主人少退；介进，北面受爵，复位。主人介右北面拜送爵，介少退。主人立于西阶东。荐脯醢。介升席自北方，设折俎。祭如宾礼，不哜肺，不啐酒，不告旨，自南方降席，北面坐卒爵，兴，坐奠爵，遂拜，执爵兴。主人介右答拜。 介降洗，主人复阼阶，降辞如初。卒洗，主人盥。介揖让升，授主人爵于两楹之间。介西阶上立。主人实爵，酢于西阶上，介右坐奠爵，遂拜，执爵兴。介答拜。主人坐祭，遂饮，卒爵，兴；坐奠爵，遂拜，执爵兴。介答拜。主人坐奠爵于西楹南，介右再拜崇酒；介答拜。 主人复阼阶，揖降，介降立于宾南。主人西南面三拜众宾，众宾皆答壹拜。主人揖升，坐取爵于西楹下；降洗，升实爵，于西阶上献众宾。众宾之长升拜受者三人，主人拜送。坐祭，立饮，不拜既爵；授主人爵，降复位。众宾献，则不拜受爵，坐祭，立饮。每一人献，则荐诸其席。众宾辩有脯醢。主人以爵降，奠于篚。 揖让升，宾厌介升，介厌众宾升，众宾序升，即席。一人洗，升，举觯于宾。实觯，西阶上坐奠觯，遂拜，执觯兴，宾席末答拜；坐祭，遂饮，卒觯，兴，坐奠觯，遂拜，执觯兴，宾答拜。降洗，升，实觯，立于西阶上宾拜；进坐奠觯于荐西，宾辞，坐受以兴。举觯者西阶上拜送，宾坐奠觯于所。举觯者降。 设席于堂廉，东上。工四人，二瑟，瑟先。相者二人，皆左何瑟，后首，挎越，内弦，右手相。乐正先升，立于西阶东。工入，升自西阶。北面坐。相者东面坐，遂授瑟，乃降。工歌《鹿鸣》、《四牡》、《皇皇者华》。卒歌，主人献工。工左瑟，一人拜，不兴，受爵。主人阼阶上拜送爵。荐脯醢。使人相祭。工饮，不拜既爵，授主人爵。众工则不拜，受爵，祭，饮辩有脯醢，不祭。大师则为之洗。宾、介降，主人辞降。工不辞洗。 笙入堂下，磬南，北面立，乐《南陔》、《白华》、《华黍》。主人献之于西阶上。一人拜，尽阶，不升堂，受爵，主人拜送爵。阶前坐祭，立饮，不拜既爵，升授主人爵。众笙则不拜，受爵，坐祭，立饮；辩有脯醢，不祭。 乃间歌《鱼丽》，笙《由庚》；歌《南有嘉鱼》，笙《崇丘》；歌《南山有台》，笙《由仪》。 乃合乐：《周南·关雎》、《葛覃》、《卷耳》，《召南·鹊巢》、《采蘩》、《采苹》。工告于乐正曰：「正歌备。」乐正告于宾，乃降。 主人降席自南方，侧降；作相为司正。司正礼辞，许诺。主人拜，司正答拜。主人升，复席。司正洗觯，升自西阶，阼阶上北面受命于主人。主人曰：「请安于宾。」司正告于宾，宾礼辞，许。司正告于主人。主人阼阶上再拜，宾西阶上答拜。司正立于楹间以相拜，皆揖，复席。 司正实觯，降自西阶，阶间北面坐奠觯；退共，少立；坐取觯，不祭，遂饮，卒觯兴，坐奠觯，遂拜；执觯兴，盥洗；北面坐奠觯于其所，退立于觯南。 宾北面坐取俎西之觯，阼阶上北面酬主人。主人降席，立于宾东。宾坐奠觯，遂拜，执觯兴，主人答拜。不祭，立饮，不拜，卒觯，不洗，实觯，东南面授主人。主人阼阶上拜，宾少退。主人受觯，宾拜送于主人之西。宾揖，复席。 主人西阶上酬介。介降席自南方，立于主人之西，如宾酬主人之礼。主人揖，复席。 司正升相旅，曰：「某子受酬。」受酬者降席。司正退立于序端，东面。受酬者自介右，众受酬者受自左，拜、兴、饮，皆如宾酬主人之礼。辩，卒受者以觯降，坐奠于篚。司正降，复位。 使二人举觯于宾、介，洗，升，实觯于西阶上，皆坐奠觯，遂拜，执觯兴。宾、介席末答拜。皆坐祭，遂饮，卒觯兴，坐奠觯，遂拜，执觯兴，宾、介席末答拜。逆降，洗，升，实觯，皆立于西阶上。宾、介皆拜。皆进，荐西奠之，宾辞，坐取觯以兴。介则荐南奠之，介坐受以兴。退，皆拜送，降。宾、介奠于其所。 司正升自西阶，受命于主人。主人曰：「请坐于宾。」宾辞以俎。主人请彻俎，宾许。司正降阶前，命弟子俟彻俎。司正升，立于序端。宾降席，北面。主人降席，阼阶上北面。介降席，西阶上北面。遵者降席，席东南面。宾取俎，还授司正；司正以降，宾从之。主人取俎，还授弟子；弟子以降自西阶，主人降自阼阶。介取俎，还授弟子；弟子以降，介从之。若有诸公、大夫，则使人受俎，如宾礼。众宾皆降。 说屦，揖让如初，升，坐。乃羞。无算爵。无算乐。 宾出，奏《陔》。主人送于门外，再拜。 宾若有遵者：诸公、大夫，则既一人，举觯，乃入。席于宾东，公三重，大夫再重。公如大夫，入，主人降，宾、介降，众宾皆降，复初位。主人迎，揖让升。公升如宾礼，辞一席，使一人去之。大夫则如介礼，有诸公，则辞加席，委于席端，主人不彻；无诸公，则大夫辞加席，主人对，不去加席。 明日，宾服乡服以拜赐，主人如宾服以拜辱。主人释服，乃息司正。无介，不杀，荐脯醢，羞唯所有。征唯所欲，以告于先生、君子可也。宾、介不与。乡乐唯欲。 记。乡，朝服而谋宾、介，皆使能，不宿戒。蒲筵，缁布纯。尊綌幂，宾至彻之。其牲，狗也。亨于堂东北。献用爵，其他用觯。荐脯，五挺，横祭于其上，出自左房。俎由东壁，自西阶升。宾俎，脊、胁、肩、肺。主人俎，脊、胁、臂、肺。介俎，脊、胁、肫、胳、肺。肺皆离。皆右体，进腠。以爵拜者不徒作。坐卒爵者拜既爵，立卒爵者不拜既爵。凡奠者于左，将举于右。众宾之长，一人辞洗，如宾礼。立者东面北上；若有北面者，则东上。乐正与立者，皆荐以齿。凡举爵，三作而不徒爵。乐作，大夫不入。献工与笙，取爵于上篚；既献，奠于下篚。其笙，则献诸西阶上；磬，阶间缩霤，北面鼓之。主人、介，凡升席自北方，降自南方。司正，既举觯而荐诸其位。凡旅，不洗。不洗者，不祭。既旅，士不入。彻俎：宾、介，遵者之俎，受者以降，遂出授从者；主人之俎，以东。乐正命奏《陔》，宾出，至于阶，《陔》作。若有诸公，则大夫于主人之北，西面。主人之赞者，西面北上，不与，无算爵，然后与。
乡射之礼。主人戒宾，宾出迎，再拜。主人答再拜，乃请。宾礼辞，许。主人再拜，宾答再拜。主人退；宾送，再拜。无介。 乃席宾，南面，东上。众宾之席，继而西。席主人于阼阶上，西面。尊于宾席之东，两壶，斯禁，左玄酒，皆加勺。篚在其南，东肆。设洗于阼阶东南，南北以堂深，东西当东荣。水在洗东，篚在洗西，南肆。县于洗东北，西面。乃张侯，下纲不及地武。不系左下纲，中掩束之。乏参侯道，居侯党之一，西五步。 羹定。主人朝服，乃速宾；宾朝服出迎，再拜；主人答再拜，退；宾送，再拜。宾及众宾遂从之。 及门，主人一相出迎于门外，再拜；宾答再拜。揖众宾。主人以宾揖，先入。宾厌众宾，众宾皆入门左，东面北上。宾少进，主人以宾三揖，皆行。及阶，三让，主人升一等，宾升。主人阼阶上当楣北面再拜，宾西阶上当楣北面答再拜。 主人坐取爵于上篚，以降。宾降。主人阼阶前西面坐奠爵，兴辞降。宾对。主人坐取爵，兴，适洗，南面坐奠爵于篚下，盥洗。宾进，东北面辞洗。主人坐奠爵于篚，兴对，宾反位。主人卒洗，壹揖，壹让，以宾升。宾西阶上北面拜洗。主人阼阶上北面奠爵，遂答拜，乃降。宾降，主人辞降，宾对。主人卒盥，壹揖壹让升；宾升，西阶上疑立。主人坐取爵，实之宾席之前，西北面献宾。宾西阶上北面拜，主人少退。宾进受爵于席前，复位。主人阼阶上拜送爵，宾少退。荐脯醢。宾升席，自西方。乃设折俎。主人阼阶东疑立。宾坐，左执爵，右祭脯醢，奠爵于荐西，兴取肺，坐，绝祭，尚左手，哜之，兴，加于俎，坐梲手，执爵，遂祭酒，兴，席末坐啐酒，降席，坐尊爵，拜，告旨，执爵兴。主人阼阶上答拜。宾西阶上北面坐卒爵，兴，坐奠爵，遂拜，执爵兴。主人阼阶上答拜。 宾以虚爵降。主人降。宾西阶前东面坐奠爵，兴，辞降；主人对。宾坐取爵，适洗，北面坐奠爵于篚下，兴，盥洗。主人阼阶之东，南面辞洗。宾坐奠爵于篚，兴对。主人反位。宾卒洗，揖让如初，升。主人拜洗，宾答拜，兴，降盥，如主人之礼。宾升，实爵主人之席前，东南面酢主人。主人阼阶上拜，宾少退。主人进受爵，复位，宾西阶上拜送爵。荐脯醢。主人升席自北方。乃设折俎。祭如宾礼，不告旨，自席前适阼阶上，北面坐卒爵，兴，坐奠爵，遂拜，执爵兴。宾西阶上北面答拜。主人坐奠爵于序端，阼阶上再拜崇酒，宾西阶上答再拜。 主人坐取觯于篚，以降。宾降，主人奠觯辞降，宾对，东面立。主人坐取觯，洗，宾不辞洗。卒洗，揖让升。宾西阶上疑立。主人实觯，酬之，阼阶上北面坐奠觯，遂拜，执觯兴。宾西阶上北面答拜。主人坐祭，遂饮，卒觯，兴，坐奠觯，遂拜，执觯兴。宾西阶上北面答拜。主人降洗。宾降辞，如献礼，升，不拜洗。宾西阶上立。主人实觯宾之席前，北面。宾西阶上拜。主人坐奠觯于荐西。宾辞，坐取觯以兴，反位。主人阼阶上拜送。宾北面坐奠觯于荐东，反位。 主人揖降。宾降，东面立于西阶西，当西序。主人西南面三拜众宾，众宾皆答一拜。主人揖升，坐取爵于序端，降洗；升实爵，西阶上献从宾。众宾之长升拜受者三人，主人拜送。坐祭，立饮，不拜；既爵，授主人爵；降复位。众宾皆不拜，受爵，坐祭，立饮。每一人献，则荐诸其席。众宾辩有脯醢。主人以虚爵降，奠于篚。 揖让升。宾厌众宾升，众宾皆升，就席。一人洗，举觯于宾；升实觯，西阶上坐奠觯；拜，执觯兴。宾席末答拜。举觯者坐祭，遂饮，卒觯，兴；坐奠觯，拜，执觯兴；宾答拜。降洗，升实之，西阶上北面。宾拜。举觯者进，坐奠觯于荐西。宾辞，坐取以兴，举觯者西阶上拜送。宾反奠于其所。举觯者降。 大夫若有遵者，则入门左。主人降。宾及众宾皆降，复初位。主人揖让，以大夫升，拜至，大夫答拜。主人以爵降，大夫降。主人辞降。大夫辞洗，如宾礼，席于尊东。升，不拜洗。主人实爵，席前献于大夫。大夫西阶上拜，进受爵，反位。主人大夫之右拜送。大夫辞加席。主人对，不去加席。乃荐脯醢。大夫升席。设折俎。祭如宾礼，不哜肺，不啐酒，不告旨，西阶上卒爵，拜。主人答拜。大夫降洗，主人复阼阶，降辞如初。卒洗。主人盥，揖让升。大夫授主人爵于两楹间，复位。主人实爵，以酢于西阶上，坐奠爵，拜，大夫答拜。坐祭，卒爵，拜，大夫答拜。主人坐奠爵于西楹南，再拜崇酒，大夫答拜。主人复阼阶，揖降。大夫降，立于宾南。主人揖让，以宾升，大夫及众宾皆升，就席。 席工于西阶上，少东。乐正先升，北面立于其西。工四人，二瑟，瑟先，相者皆左何瑟，面鼓，执越，内弦。右手相，入，升自西阶，北面东上。工坐。相者坐授瑟，乃降。笙入，立于县中，西面。乃合乐：《周南·关雎》、《葛覃》、《卷耳》，《召南·鹊巢》、《采蘩》、《采苹》。工不兴，告于乐正，曰：「正歌备。」乐正告于宾，乃降。 主人取爵于上篚，献工。大师则为之洗。宾降，主人辞降。工不辞洗。卒洗，升实爵。工不兴，左瑟，一人拜受爵。主人阼阶上拜送爵。荐脯醢。使人相祭。工饮，不拜既爵，授主人爵。众工不拜，受爵，祭饮，辩有脯醢。不祭，不洗。遂献笙于西阶上。笙一人拜于下，尽阶，不升堂。受爵，主人拜送爵。阶前坐祭，立饮，不拜既爵，升，授主人爵。众笙不拜，受爵，坐祭，立饮，辩有脯醢，不祭。主人以爵降，尊于篚，反升，就席。 主人降席自南方，侧降，作相为司正。司正礼辞，许诺。主人再拜，司正答拜。主人升就席。司正洗觯，升自西阶，由楹内适阼阶上，北面受命于主人；西阶上北面请安于宾。宾礼辞，许。司正告于主人，遂立于楹间以相拜。主人阼阶上再拜，宾西阶上答再拜，皆揖就席。司正实觯，降自西阶，中庭北面坐奠觯，兴，退，少立；进，坐取觯，兴；反坐，不祭，遂卒觯，兴；坐奠觯，拜，执觯兴；洗，北面坐奠于其所，兴；少退，北面立于觯南。未旅。 三耦俟于堂西，南面东上。司射适堂西，袒决遂，取弓于阶西，兼挟乘矢，升自西阶。阶上北面告于宾，曰：「弓矢既具，有司请射。」宾对曰：「某不能。为二三子。」许诺。司射适阼阶上，东北面告于主人，曰：「请射于宾，宾许。」 司射降自西阶；阶前西面，命弟子纳射器。乃纳射器，皆在堂西。宾与大夫之弓倚于西序，矢在弓下，北括。众弓倚于堂西，矢在其上。主人之弓矢，在东序东。 司射不释弓矢，遂以比三耦于堂西。三耦之南，北面，命上射曰：「某御于子。」命下射曰：「子与某子射。」 司正为司马，司马命张侯，弟子说束，遂系左下纲。司马又命获者：「倚旌于侯中。」获者由西方，坐取旌，倚于侯中，乃退。 乐正适西方，命弟子赞工，迁乐于下。弟子相工，如初入；降自西降，阼阶下之东南，堂前三笴，西面北上坐。乐正北面立于其南。 司射犹挟乘矢，以命三耦：「各与其耦让取弓矢，拾！」三耦皆袒决遂。有司左执弣，右执弦，而授弓，遂授矢。三耦皆执弓，搢三而挟一个。司射先立于所设中之西南，东面。三耦皆进，由司射之西，立于其西南，东面北上而俟。 司射东面立于三耦之北，搢三而挟一个，揖进；当阶，北面揖；及阶，揖；升常，揖；豫则钩楹内，堂则由楹外。当左物，北面揖；及物，揖。左足履物，不方足，还；视侯中，俯正足。不去旌。诱射，将乘矢。执弓不挟，右执弦。南面揖，揖如升射；降，出于其位南；适堂西，改取一个，挟之。遂适阶西，取扑，搢之，以反位。 司马命获者执旌以负侯，获者适侯，执旌负侯而俟。司射还，当上耦西面，作上耦射。司射反位。上耦揖进，上射在左，并行；当阶，北面揖；及阶，揖。上射先升三等，下射从之，中等。上射升堂，少左；下射升，上射揖，并行。皆当其物，北面揖；及物，揖。皆左足履物，还视侯中，合足而俟。司马适堂西，不决遂，袒执弓，出于司射之南，升自西阶；钩楹，由上射之后，西南面立于物间；右执箫，南扬弓，命去侯。获者执旌许诺，声不绝，以至于乏；坐，东面偃旌，兴而俟。司马出于下射之南，还其后，降自西阶；反由司射之南，适堂西，释弓，袭，反位，立于司射之南。司射进，与司马交于阶前，相左；由堂下西阶之东，北面视上射，命曰：「无射获，无猎获！」上射揖。司射退，反位。乃射，上射既发，挟弓矢；而后下射射，拾发，以将乘矢。获者坐而获，举旌以宫，偃旌以商；获而未释获。卒射，皆执弓不挟，南面揖，揖如升射。上射降三等，下射少右，从之，中等；并行，上射于左。与升射者相左，交于阶前，相揖。由司马之南，适堂西，释弓，说决拾，袭而俟于堂西，南面，东上。三耦卒射，亦如之。司射去扑，倚于西阶之西，升堂，北面告于宾，曰：「三耦座射。」宾揖。 司射降，搢扑，反位。司马适堂西，袒执弓，由其位南，进；与司射交于阶前，相左；升自西阶，钩楹，自右物之后，立于物间；西南面，揖弓，命取矢。获者执旌许诺，声不绝，以旌负侯而俟。司马出于左物之南，还其后，降自西阶；遂适堂前，北面立于所设楅之南，命弟子设楅，乃设楅于中庭，南当洗，东肆。司马由司射之南，退，释弓于堂西，袭，反位。弟子取矢，北面坐委于楅；北括，乃退。司马袭进，当楅南，北面坐，左右抚矢而乘之。若矢不备，则司马又袒执弓如初，升命曰：「取矢不索！」弟子自西方应曰：「诺！」乃复求矢，加于楅。 司射倚扑于阶西，升，请射于宾，如初。宾许诺。宾、主人、大夫若皆与射，则遂告于宾，适阼阶上告于主人，主人与宾为耦；遂告于大夫，大夫虽众，皆与士为耦。以耦告于大夫，曰：「某御于子。」西阶上，北面作众宾射。司射降，搢扑，由司马之南适堂西，立，比众耦。众宾将与射者皆降，由司马之南适堂西，继三耦而立，东上。大夫之耦为上，若有东面者，则北上。宾、主人与大夫皆未降，司射乃比众耦辩。 遂命三耦拾取矢，司射反位。三耦拾取矢，皆袒决遂，执弓，进立于司马之西南。司射作上耦取矢，司射反位。上耦揖进；当楅北面揖，及楅揖。上射东面，下射西面。上射揖进，坐，横弓；却手自弓下取一个，兼诸弣，顺羽，且兴；执弦而左还，退反位，东面揖。下射进，坐，横弓；覆手自弓上取一个，兴；其他如上射。既拾取乘矢，揖，皆左还；南面揖，皆少进；当楅南，皆左还，北面，搢三挟一个；揖，皆左还，上射于右；与进者相左，相揖；退反位。三耦拾取矢，亦如之。后者遂取诱射之矢，兼乘矢而取之，以授有司于西方，而后反位。 众宾未拾取矢，皆袒决遂，执弓，搢三挟一个；由堂西进，继三耦之南而立，东面，北上。大夫之耦为上。 司射作射如初，一耦揖升如初。司马命去侯，获者许诺。司马降，释弓反位。司射犹挟一个，去扑，与司马交于阶前，升，请释获于宾；宾许。降，搢扑，西面立于所设中之东；北面命释获者设中，遂视之。释获者执鹿中，一人执算以从之。释获者坐设中，南当楅，西当西序，东面；兴受算，坐实八算于中，横委其馀于中西，南末；兴，共而俟。司射遂进，由堂下，北面命曰：「不贯不释！」上射揖。司射退反位。释获者坐取中之八算，改实八算于中，兴，执而俟。 乃射，若中，则释获者坐而释获，每一个释一算。上射于右，下射于左，若有馀算，则反委之。又取中之八算，改实八算于中，兴，执而俟。三耦卒射。 宾、主人、大夫揖，皆由其阶降揖。主人堂东袒决遂，执弓，搢三挟一个。宾于堂西亦如之。皆由其阶，阶下揖，升堂揖。主人为下射，皆当其物，北面揖，及物揖，乃射；卒，南面揖；皆由其阶，阶上揖，降阶揖。宾序西，主人序东，皆释弓，说决拾，袭，反位；升，及阶揖，升堂揖，皆就席。 大夫袒决遂，执弓，搢三挟一个，由堂西出于司射之西，就其耦。大夫为下射，揖进；耦少退。揖如三耦。及阶，耦先升。卒射，揖如升射，耦先降。降阶，耦少退。皆释弓于堂西，袭。耦遂止于堂西，大夫升就席。 众家继射，释获皆如初。司射所作，唯上耦。卒射，释获者遂以所执余获，升自西阶，尽阶，不升堂。告于宾曰：「左右卒射。」降，反位，坐委余获于中西；兴，共而俟。 司马袒决执弓，升命取矢，如初。获者许诺，以旌负侯，如初。司马降，释弓，反位。弟子委矢，如初。大夫之矢，则兼束之以茅，上握焉。司马乘矢如初。 司射遂适西阶西，释弓，去扑，袭；进由中东，立于中南，北面视算。释获者东面于中西坐，先数右获。二算为纯，一纯以取，实于左手；十纯则缩而委之，每委异之；有馀纯，则横于下。一算为奇，奇则又缩诸纯下。兴，自前适左，东面；坐，兼敛算，实于左手；一纯以委，十则异之，其馀如右获。司射复位。释获者遂进取贤获，执以升，自西阶，尽阶不升堂，告于宾。若右胜，则曰：「右贤于左。」若左胜，则曰：「左贤于右。」以纯数告；若有奇者，亦曰奇。若左右钧，则左右皆执一算以告，曰：「左右钧。」降复位，坐，兼敛算，实八算于中，委其馀于中西；兴，共而俟。 司射适堂西，命弟子设丰。弟子奉丰升，设于西楹之西，乃降。胜者之弟子洗觯，升酌，南面坐奠于丰上；降，袒执弓，反位。司射遂袒执弓，挟一个，搢扑，北面于三耦之南，命三耦及众宾：「胜者皆袒决遂，执张弓。不胜者皆袭，说决拾，却左手，右加弛弓于其上，遂以执弣。」司射先反位。三耦及众射者皆与其耦进立于射位，北上。司射作升饮者，如作射。一耦进，揖如升射，及阶，胜者先升，升堂，少右。不胜者进，北面坐取丰上之觯；兴，少退，立卒斛；进，坐奠于丰下；兴，揖。不胜者先降，与升饮者相左，交于阶前，相揖；出于司马之南，遂适堂西；释弓，袭而俟。有执爵者。执爵者坐取觯，实之，反奠于丰上。升饮者如初。三耦卒饮。宾、主人、大夫不胜，则不执弓，执爵者取觯，降洗，升实之，以授于席前，受觯，以适西阶上，北面立饮；卒觯，授执爵者，反就席。大夫饮，则耦不升。若大夫之耦不胜，则亦执弛弓，特升饮。众宾继饮，射爵者辩，乃彻丰与觯。 司马洗爵，升实之以降，献获者于侯。荐脯醢，设折俎，俎与荐皆三祭。获者负侯，北面拜受爵，司马西面拜送爵。获者执爵，使人执其荐与俎从之；适右个，设荐俎。获者南面坐，左执爵，祭脯醢；执爵兴，取肺，坐祭，遂祭酒；兴，适左个；中亦如之。左个之西北三步，东面设荐俎，获者荐右东面立饮，不拜既爵，司马受爵，奠于篚，复位。获者执其荐，使人执俎从之，辟设于乏南。获者负侯而俟。 司射适阶西，释弓矢，去扑，说决拾，袭；适洗，洗爵；升实之，以降，献释获者于其位，少南。荐脯醢，折俎，有祭。释获者荐右东面拜受爵，司射北面拜送爵。释获者就其荐坐，左执爵，祭脯醢；兴，取肺，坐祭，遂祭酒；兴，司射之西，北面立饮，不拜既爵。司射受爵，奠于篚。释获者少西辟荐，反位。 司射适堂西，袒决遂，取弓于阶西，挟一个，搢扑，以反位。司射去扑，倚于阶西，升请射于宾，如初。宾许。司射降，搢扑，由司马之南适堂西，命三耦及众宾：「皆袒决遂，执弓就位！」司射先反位。三耦及众宾皆袒决遂，执弓，各以其耦进，反于射位。 司射作拾取矢。三耦拾取矢如初，反位。宾、主人、大夫降揖如初。主人堂东，宾堂西，皆袒决遂，执弓；皆进阶前揖，及楅揖，拾取矢如三耦。卒，北面搢三挟一个，揖退。宾堂西，主人堂东，皆释弓矢，袭；及阶揖，升堂揖，就席。大夫袒决遂，执弓，就其耦；揖皆进，如三耦。耦东面，大夫西面。大夫进坐，说矢束，兴反位。而后耦揖进坐，兼取乘矢，顺羽而兴，反位，揖。大夫进坐，亦兼取乘矢，如其耦，北面，搢三挟一个，揖退。耦反位。大夫遂适序西，释弓矢，袭；升即席。众宾继拾取矢，皆如三耦，以反位。 司射犹挟一个以进，作上射如初。一耦揖升如初。司马升，命去侯，获者许诺。司马降，释弓反位。司射与司马交于阶前，去扑，袭；升，请以乐乐于宾。宾许诺。司射降，搢扑，东面命乐正，曰：「请以乐乐于宾，宾许。」司射遂适阶间，堂下北面命曰：「不鼓不释！」上射揖。司射退反位。乐正东面命大师，曰：「奏《驺虞》，间若一。」大师不兴，许诺。乐正退反位。 及奏《驺虞》以射。三耦卒射，宾、主人、大夫、众宾继射，释获如初。卒射，降。释获者执余获，升告左右卒射，如初。 司马升，命取矢，获者许诺。司马降，释弓反位。弟子委矢，司马乘之，皆如初。司射释弓视算，如初；释获者以贤获与钧告，如初。降复位。 司射命设丰，设丰、实觯如初；遂命胜者执张弓，不胜者执弛弓，升饮如初。 司射犹袒决遂，左执弓，右执一个，兼诸弦，面镞；适堂西，以命拾取矢，如初。司射反位。三耦及宾、主人、大夫、众宾皆袒决遂，拾取矢，如初；矢不挟，兼诸弦弣以退，不反位，遂授有司于堂西。辩拾取矢，揖，皆升就席。 司射乃适堂西，释弓，去扑，说决拾，袭，反位。司马命弟子说侯之左下纲而释之，命获者以旌退，命弟子退楅。司射命释获者退中与算，而俟。 司马反为司正，退，复觯南而立。乐正命弟子赞工即位。弟子相工，如其降也，升自西阶，反坐。宾北面坐，取俎西之觯，兴，阼阶上北面酬主人。主人降席，立于宾东。宾坐奠觯，拜；执觯兴；主人答拜。宾不祭，卒觯，不拜，不洗，实之，进东南面。主人阼阶上北面拜，宾少退。主人进受觯，宾主人之西北面拜送。宾揖，就席。主人以觯适西阶上酬大夫；大夫降席，立于主人之西，如宾酬主人之礼。主人揖，就席。若无大夫，则长受酬，亦如之。司正升自西阶，相旅，作受酬者曰：「某酬某子。」受酬者降席。司正退立于西序端，东面。众受酬者拜、兴、饮，皆如宾酬主人之礼。辩，遂酬在下者；皆升，受酬于西阶上。卒受者以觯降，奠于篚。 司正降复位，使二人举觯于宾与大夫。举觯者皆洗觯，升实之；西阶上北面，皆坐奠觯，拜，执觯兴。宾与大夫皆席末答拜。兴觯者皆坐祭，遂饮，卒觯，兴；坐奠觯，拜，执觯兴。宾与大夫皆答拜。举觯者逆降，洗，升实觯，皆立于西阶上，北面，东上。宾与大夫拜。举觯者皆进，坐奠于荐右。宾与大夫辞，坐受觯以兴。举觯者退反位，皆拜送，乃降。宾与大夫坐，反奠于其所，兴。若无大夫，则唯宾。 司正升自西阶，阼阶上受命于主人，适西阶上，北面请坐于宾，宾辞以俎。反命于主人，主人曰：「请彻俎。」宾许。司正降自西阶，阶前命弟子俟彻俎。司正升立于序端。宾降席，北面。主人降席自南方，阼阶上北面。大夫降席，席东南面。宾取俎，还授司正。司正以降自西阶，宾从之降，遂立于阶西，东面。司正以俎出，授从者。主人取俎，还授弟子。弟子受俎，降自西阶以东。主人降自阼阶，西面立。大夫取俎，还授弟子；弟子以降自西阶，遂出授从者；大夫从之降，立于宾南。众宾皆降，立于大夫之南，少退，北上。 主人以宾揖让，说屦，乃升。大夫及众宾皆说屦，升，坐。乃羞。无算爵。使二人举觯。宾与大夫不兴，取奠觯饮，卒觯，不拜。执觯者受觯，遂实之。宾觯以之主人，大夫之觯长受，而错，皆不拜。辩，卒受者兴，以旅在下者于西阶上。长受酬，酬者不拜，乃饮，卒觯，以实之。受酬者不拜受。辩旅，皆不拜。执觯者皆与旅。卒受者以虚觯降奠于篚；执觯者洗，升实觯，反奠于宾与大夫。无算乐。 宾兴，乐正命奏《陔》。宾降及阶，《陔》作。宾出，众宾皆出，主人送于门外，再拜。 明日，宾朝服以拜赐于门外，主人不见。如宾服，遂从之，拜辱于门外，乃退。 主人释服，乃息司正。无介。不杀。使人速。迎于门外，不拜；入，升。不拜至，不拜洗。荐脯醢，无俎。宾酢主人，主人不崇酒，不拜众宾；既献众宾，一人举觯，遂无算爵。无司正。宾不与。征唯所欲，以告于乡先生、君子可也。羞唯所有。乡乐唯欲。 记。大夫与，则公士为宾。使能，不宿戒。其牲，狗也。亨于堂东北。尊，綌幂。宾至，彻之。蒲筵，缁布纯。西序之席，北上。献用爵，其他用觯。以爵拜者，不徒作。荐，脯用笾，五胑，祭半胑，横于上。醢以豆，出自东房。胑长尺二寸。俎由东壁，自西阶升。宾俎，脊、胁、肩、肺。主人俎：脊、胁、臂、肺。肺皆离。皆右体也。进腠。凡举爵，三作而不徒爵。凡奠者于左，将兴者于右。众宾之长，一人辞洗，如宾礼。若有诸公，则如宾礼，大夫如介礼。无诸公，则大夫和宾礼。乐作，大夫不入。乐正，与立者齿。三笙一和而成声。献工与笙，取爵于上篚。既献，奠于下篚。其笙，则献诸西阶上。立者，东面北上。司正既举觯，而荐诸其位。三耦者，使弟子。司射前戒之。司射之弓矢与扑，倚于西阶之西。司射既袒决遂而升，司马阶前命张侯，遂命倚旌。凡侯：天子熊侯，白质；诸侯麋侯，赤质；大夫布侯，画以虎豹；士布侯，画以鹿豕。凡画者，丹质。射自楹间，物长如笴。其间容弓，距随长武。序则物当栋，堂则物当楣，命负侯者，由其位。凡适堂西，皆出入于司马之南。唯宾与大夫降阶，遂西取弓矢。旌，各以其物。无物，则以白羽与朱羽糅。杠长三仞，以鸿脰韬上，二寻。凡挟矢，于二指之间横之。司射在司马之北。司马无事不执弓。始射，获而未释获；复，释获；复，用乐行之。上射于右。楅长如笴，博三寸，厚寸有半，龙首，其中蛇交，韦当。楅，髹，横而拳之，南面坐而奠之，南北当洗。射者有过，则挞之。众宾不与射者，不降。取诱射之矢者，既拾取矢，而后兼诱射之乘矢而取之。宾、主人射，则司射摈升降，卒射即席，而反位卒事。鹿中，髹，前足跪，凿背容八算。释获者奉之，先首。大夫降，立于堂西以俟射。大夫与士射，袒薰襦。耦少退于物。司射释弓矢视算，与献释获者释弓矢。礼射不主皮。主皮之射者，胜者又射，不胜者降。主人亦饮于西阶上。获者之俎，折脊、胁、肺、臑。东方谓之右个。释获者之俎，折脊、胁、肺，皆有祭。大夫说矢束，坐说之。歌《驺虞》，若《采苹》，皆五终。射无算。古者于旅也语。凡旅，不洗。不洗者，不祭。既旅，士不入。大夫后出。主人送于门外，再拜。乡侯，上个五寻，中十尺。侯道五十弓，弓二寸以为侯中。倍中以为躬，倍躬以为左右舌。下舌半上舌。箭筹八十。长尺有握，握素。楚扑长如笴。刊本尺。君射，则为下射。上射退于物一笴，既发，则答君而俟。君，乐作而后就物。君，袒朱襦以射。小臣以巾执矢以授。若饮君，如燕，则夹爵。君，国中射，则皮树中，以翿旌获，白羽与朱羽糅；于郊，则闾中，以旌获；于竟，则虎中，龙旃。大夫，兕中，各以其物获。士，鹿中，翿旌以获。唯君有射于国中，其馀否。君在，大夫射，则肉袒。
燕礼。小臣戒与者。膳宰具官馔于寝东。乐人县。设洗、篚于阼阶东南，当东霤。罍水在东，篚在洗西，南肆。设膳篚在其北，西面。司宫尊于东楹之西，两方壶，左玄酒，南上。公尊瓦大两，有丰，幂用綌若锡，在尊南，南上。尊士旅食于门西，两圆壶。司宫筵宾于户西，东上，无加席也。射人告具。 小臣设公席于阼阶上，西乡，设加席。公升，即位于席，西乡。小臣纳卿大夫，卿大夫皆入门右，北面东上。士立于西方，东面北上。祝史立于门东，北面东上。小臣师一人在东堂下，南面。士旅食者立于门西，东上。公降立于阼阶之东南，南乡尔卿，卿西面北上；尔大夫，大夫皆少进。 射人请宾。公曰：「命某为宾。」射人命宾，宾少进，礼辞。反命。又命之，宾再拜稽首，许诺，射人反命。宾出立于门外，东面。公揖卿大夫，乃升就席。 小臣自阼阶下，北面，请执幂者与羞膳者。乃命执幂者，执幂者升自西阶，立于尊南，北面，东上。膳宰请羞于诸公卿者。 射人纳宾。宾入，及庭，公降一等揖之。公升就席。 宾升自西阶，主人亦升自西阶，宾右北面至再拜，宾答再拜。主人降洗，洗南，西北面。宾降，阶西，东面。主人辞降，宾对。主人北面盥，坐取觚洗。宾少进，辞洗。主人坐奠觚于篚，兴对。宾反位。主人卒洗，宾揖，乃升。主人升。宾拜洗。主人宾右奠觚答拜，降盥。宾降，主人辞。宾对，卒盥。宾揖升。主人升，坐取觚。执幂者举幂，主人酌膳，执幂者反幂。主人筵前献宾。宾西阶上拜，筵前受爵，反位。主人宾右拜送爵。膳宰荐脯醢，宾升筵。膳宰设折俎。宾坐，左执爵，右祭脯醢，奠爵于荐右，兴；取肺，坐绝祭，哜之，兴加于俎；坐梲手，执爵，遂祭酒，兴；席末坐啐酒，降席，坐奠爵，拜，告旨，执爵兴。主人答拜。宾西阶上北面坐卒爵，兴；坐奠爵，遂拜。主人答拜。 宾以虚爵降，主人降。宾洗南坐奠觚，少进，辞降。主人东面对。宾坐取觚，奠于篚下，盥洗。主人辞洗。宾坐奠觚于篚，兴，对。卒洗，及阶，揖，升。主人升，拜洗如宾礼。宾降盥，主人降。宾辞降，卒盥，揖升，酌膳，执幂如初，以酢主人于西阶上。主人北面拜受爵，宾主人之左拜送爵。主人坐祭，不啐酒，不拜酒，不告旨；遂卒爵，兴；坐奠爵，拜，执爵兴。宾答拜。主人不崇酒，以虚爵降尊于篚。 宾降，立于西阶西。射人升宾，宾升立于序内，东面。主人盥，洗象觚，升实之，东北面献于公。公拜受爵。主人降自西阶，阼阶下北面拜送爵。士荐脯醢，膳宰设折俎，升自西阶。公祭如宾礼，膳宰赞授肺。不拜酒，立卒爵，坐奠爵，拜，执爵兴。主人答拜，升受爵以降，奠于膳篚。 更爵，洗，升酌膳酒以降；酢于阼阶下，北面坐奠爵，再拜稽首。公答再拜。主人坐祭，遂卒爵，再拜稽首。公答再拜，主人奠爵于篚。 主人盥洗，升，媵觚于宾，酌散，西阶上坐奠爵，拜宾。宾降筵，北面答拜。主人坐祭，遂饮，宾辞。卒爵，拜，宾答拜。主人降洗，宾降，主人辞降，宾辞洗。卒洗，揖升。不拜洗。主人酌膳。宾西阶上拜，受爵于筵前，反位。主人拜送爵。宾升席，坐祭酒，遂奠于荐东。主人降复位。宾降筵西，东南面立。 小臣自阼阶下请媵爵者，公命长。小臣作下大夫二人媵爵。媵爵者阼阶下，皆北面再拜稽首；公答再拜。媵爵者立于洗南，西面北上，序进，盥洗角觯；升自西阶，序进，酌散；交于楹北，降；阼阶下皆奠觯，再拜稽首，执觯兴。公答再拜。媵爵者皆坐祭，遂卒觯，兴；坐奠觯，再拜稽首，执觯兴。公答再拜。媵爵者执觯待于洗南。小臣请致者。若君命皆致，则序进，奠觯于篚，阼阶下皆再拜稽首；公答再拜。媵爵者洗象觯，升实之；序进，坐奠于荐南，北上；降，阼阶下皆再拜稽首，送觯。公答再拜。 公坐取大夫所媵觯，兴以酬宾。宾降，西阶下再拜稽首。公命小臣辞，宾升成拜。公坐奠觯，答再拜，执觯兴，立卒觯。宾下拜，小臣辞。宾升，再拜稽首。公坐奠觯，答再拜，执觯兴。宾进受虚爵，降奠于篚，易觯洗。公有命，则不易不洗，反升酌膳觯，下拜。小臣辞。宾升，再拜稽首。公答再拜。宾以旅酬于西阶上，射人作大夫长升受旅。宾大夫之右坐奠觯，拜，执觯兴；大夫答拜。宾坐祭，立饮，卒觯不拜。若膳觯也，则降更觯洗，升实散。大夫拜受。宾拜送。大夫辩受酬，如受宾酬之礼，不祭。卒受者以虚觯降尊于篚。 主人洗，升，实散，献卿于西阶上。司宫兼卷重席，设于宾左，东上。卿升，拜受觚；主人拜送觚。卿辞重席，司宫彻之，乃荐脯醢。卿升席坐，左执爵，右祭脯醢，遂祭酒，不啐酒；降席，西阶上北面坐卒爵，兴；坐奠爵，拜，执爵兴。主人答拜，受爵。卿降复位。辩献卿，主人以虚爵降，奠于篚。射人乃升卿，卿皆升就席。若有诸公，则先卿献之，如献卿之礼；席于阼阶西，北面东上，无加席。 小臣又请媵爵者，二大夫媵爵如初。请致者。若命长致，则媵爵者奠觯于篚，一人待于洗南。长致，致者阼阶下再拜稽首，公答再拜。洗象觯，升，实之，坐奠于荐南，降，与立于洗南者二人皆再拜稽首送觯，公答再拜。 公又行一爵，若宾，若长，唯公所酬。以旅于西阶上，如安。大夫卒受者以虚觯降奠于篚。 主人洗，升，献大夫于西阶上。大夫升，拜受觚，主人拜送觚。大夫坐祭，立卒爵，不拜既爵。主人受爵。大夫降复位。胥荐主人于洗北。西面，脯醢，无脀。辩献大夫，遂荐之，继宾以西，东上。卒，射人乃升大夫，大夫皆升，就席。 席工于西阶上，少东。乐正先升，北面立于其西。小臣纳工，工四人，二瑟。小臣左何瑟，面鼓，执越，内弦，右手相。入，升自西阶，北面东上坐。小臣坐授瑟，乃降。工歌《鹿鸣》、《四牡》、《皇皇者唬攥一人拜受爵，主人西阶上拜送爵。荐脯醢。使人相祭。卒爵，不拜。主人受爵。众工不拜受爵，坐祭，遂卒爵。辩有脯醢，不祭。主人受爵，降奠于篚。 公又举奠觯。唯公所赐。以旅于西阶上，如初。 卒，笙入，立于县中。奏《南陔》、《白华》、《华黍》。 主人洗，升，献笙于西阶上。一人拜，尽阶，不升堂，受爵，降；主人拜送爵。阶前坐祭，立卒爵，不拜既爵，升，授主人。众笙不拜受爵，降；坐祭，立卒爵。辩有脯醢，不祭。 乃间：歌《鱼丽》，笙《由庚》；歌《南有嘉鱼》，笙《崇丘》；歌《南山有台》，笙《由仪》。遂歌乡乐：《周南·关雎》、《葛覃》、《卷耳》，《召南·鹊巢》、《采蘩》、《采苹》。大师告于乐正曰：「正歌备。」乐正由楹内、东楹之东，告于公，乃降复位。 射人自阼阶下，请立司正，公许。射人遂为司正。司正洗角觯，南面坐奠于中庭；升，东楹之东受命，西阶上北面命卿、大夫：「君曰以我安！」卿、大夫皆对曰：「诺！敢不安？」司正降自西阶，南面坐取觯，升酌散，降，南面坐奠觯，右还，北面少立，坐取觯，兴，坐不祭，卒觯，奠之，兴，再拜稽首，左还，南面坐取觯，洗，南面反奠于其所，升自西阶，东楹之东，请彻俎降，公许。告于宾，宾北面取俎以出。膳宰彻公俎，降自阼阶以东。卿、大夫皆降，东面北上。宾反入，及卿、大夫皆说屦，升就席。公以宾及卿、大夫皆坐，乃安。羞庶羞。大夫祭荐。司正升受命，皆命：君曰：「无不醉！」宾及卿、大夫皆兴，对曰：「诺！敢不醉？」皆反坐。 主人洗，升，献士于西阶上。士长升，拜受觯，主人拜送觯。士坐祭，立饮，不拜既爵。其他不拜，坐祭，立饮。乃荐司正与射人一人、司士一人、执幂二人，立于觯南，东上。辩献士。士既献者立于东方，西面北上。乃荐士。祝史，小臣师，亦就其位而荐之。主人就旅食之尊而献之。旅食不拜，受爵，坐祭，立饮。 若射，则大射正为司射，如乡射之礼。 宾降洗，升媵觚于公，酌散，下拜。公降一等，小臣辞。宾升，再拜稽首，公答再拜。宾坐祭，卒爵，再拜稽首，公答再拜。宾降洗象觯，升酌膳，坐奠于荐南，降拜。小臣辞。宾升成拜，公答再拜。宾反位。公坐取宾所媵觯，兴。唯公所赐。受者如初受酬之礼，降更爵洗，升酌膳，下拜。小臣辞。升成拜，公答拜。乃就席，坐行之。有执爵者。唯受于公者拜。司正命执爵者爵辩，卒受者兴以酬士。大夫卒受者以爵兴，西阶上酬士。士升，大夫奠爵拜，士答拜。大夫立卒爵，不拜，实之。士拜受，大夫拜送。士旅于西阶上，辩。士旅酌。卒。 主人洗，升自西阶，献庶子于阼阶上，如献士之礼。辩，降洗，遂献左右正与内小臣，皆于阼阶上，如献庶子之礼。 无算爵。士也，有执膳爵者，有执散爵者。执膳爵者酌以进公，公不拜，受。执散爵者酌以之公，命所赐。所赐者兴受爵，降席下，奠爵，再拜稽首。公答拜。受赐爵者以爵就席坐，公卒爵，然后饮。执膳爵者受公爵，酌，反奠之。受赐爵者兴，授执散爵，执散爵者乃酌行之。唯受爵于公者拜。卒受爵者兴，以酬士于西阶上。士升，大夫不拜，乃饮，实爵。士不拜，受爵。大夫就席。士旅酌，亦如之。公有命彻幂，则卿大夫皆降，西阶下北面东上，再拜稽首。公命小臣辞。公答再拜，大夫皆辟。遂升，反坐。士终旅于上，如初。无算乐。 宵，则庶子执烛于阼阶上，司宫执烛于西阶上，甸人执大烛于庭，阍人为大烛于门外。宾醉，北面坐取其荐脯以降。奏《陔》。宾所执脯以赐钟人于门内霤，遂出。卿、大夫皆出。公不送。 公与客燕。曰：「寡君有不腆之酒，以请吾子之与寡君须臾焉。使某也以请。」对曰：「寡君，君之私也。君无所辱赐于使臣，臣敢辞。」「寡君固曰不腆，使某固以请！」「寡君，君之私也。君无所辱赐于使臣，臣敢固辞！」「寡君固曰不腆，使某固以请！」「某固辞，不得命，敢不从？」致命曰：「寡君使某，有不腆之酒，以请吾子之与寡君须臾焉！」「君贶寡君多矣，又辱赐于使臣，臣敢拜赐命！」 记。燕，朝服，于寝。其牲，狗也，亨于门外东方。若与四方之宾燕，则公迎之于大门内，揖让升。宾为苟敬，席于阼阶之西，北面，有脀，不哜肺，不啐酒。其介为宾。无膳尊，无膳爵。与卿燕，则大夫为宾。与大夫燕，亦大夫为宾。羞膳者与执幂者，皆士也。羞卿者，小膳宰也。若以乐纳宾，则宾及庭，奏《肆夏》；宾拜酒，主人答拜，而乐阕。公拜受爵，而奏《肆夏》；公卒爵，主人升，受爵以下，而乐阕。升歌《鹿鸣》，下管《新宫》，笙入三成，遂合乡乐。若舞，则《勺》。唯公与宾有俎。献公，曰：「臣敢奏爵以听命。」凡公所辞，皆栗阶。凡栗阶，不过二等。凡公所酬，既拜，请旅侍臣。凡荐与羞者，小膳宰也。有内羞。君与射，则为下射，袒朱襦，乐作而后就物。小臣以巾授矢，稍属。不以乐志。既发，则小臣受弓以授弓人。上射退于物一笴，既发，则答君而俟。若饮君，燕，则夹爵。君在，大夫射，则肉袒。若与四方之宾燕，媵爵，曰：「臣受赐矣。臣请赞执爵者。」相者对曰：「吾子无自辱焉。」有房中之乐。
大射之仪。君有命戒射，宰戒百官有事于射者。射人戒诸公、卿、大夫射，司士戒士射与赞者。 前射三日，宰夫戒宰及司马、射人宿视涤。司马命量人量侯道与所设乏以貍步，大侯九十，参七十，干五十，设乏各去其侯西十、北十。遂命量人、巾车张三侯。大侯之崇，见鹄于参；参见鹄于干，干不及地，不系左下纲。设乏西十、北十，凡乏用革。 乐人宿县于阼阶东，笙磬西面，其南笙钟，其南鑮，皆南陈。建鼓在阼阶西，南鼓，应鼙在其东，南鼓。西阶之西，颂磬东面，其南钟，其南鑮，皆南陈。一建鼓在其南，东鼓，朔鼙在其北。一建鼓在西阶之东，南面。簜在建鼓之间，□倚于颂磬西紘。 厥明，司宫尊于东楹之西，两方壶，膳尊两甒在南。有丰。幂用锡若絺，缀诸箭。盖幂加勺，又反之。皆玄尊。酒在北。尊士旅食于西鑮之南，北面，两圜壶。又尊于大侯之乏东北，两壶献酒。设洗于阼阶东南，罍水在东，篚在洗西，南陈。设膳篚在其北，西面。又设洗于获者之尊西北，水在洗北。篚在南，东陈。小臣设公席于阼阶上，西乡。司宫设宾席于户西，南面，有加席。卿席宾东，东上。小卿宾西，东上。大夫继而东上，若有东面者，则北上。席工于西阶之东，东上。诸公阼阶西，北面，东上。官馔。羹定。 射人告具于公，公升，即位于席，西乡。小臣师纳诸公、卿、大夫，诸公、卿、大夫皆入门右，北面东上。士西方，东面北上。大史在干侯之东北，北面东上。士旅食者在士南，北面东上。小臣师从者在东堂下，南面西上。公降，立于阼阶之东南，南乡。小臣师诏揖诸公、卿大夫，诸公、卿大夫西面北上。揖大夫，大夫皆少进。大射正摈。摈者请宾，公曰：「命某为宾。」摈者命宾，宾少进，礼辞。反命，又命之。宾再拜稽首，受命。摈者反命。宾出，立于门外，北面。公揖卿、大夫，升就席。小臣自阼阶下北面，请执幂者与羞膳者。乃命执幂者。执幂者升自西阶，立于尊南，北面东上。膳宰请羞于诸公卿者。摈者纳宾，宾及庭，公降一等揖宾，宾辟，公升，即席。 奏《肆夏》，宾升自西阶。主人从之，宾右北面，至再拜。宾答再拜。主人降洗，洗南，西北面。宾降阶西，东面。主人辞降，宾对。主人北面盥，坐取觚，洗。宾少进，辞洗。主人坐奠觚于篚，兴对。宾反位。主人卒洗。宾揖，乃升。主人升，宾拜洗。主人宾右奠觚答拜，降盥。宾降，主人辞降，宾对。卒盥。宾揖升。主人升，坐取觚。执幂者举幂，主人酌膳，执幂者盖幂。酌者加勺，又反之。筵前献宾。宾西阶上拜，受爵于筵前，反位。主人宾右拜送爵。宰胥荐脯醢。宾升筵。庶子设折俎。宾坐，左执觚，右祭脯醢，奠爵于荐右；兴取肺，坐绝祭，哜之；兴加于俎，坐兑手，执爵，遂祭酒，兴，席末坐啐酒，降席，坐奠爵，拜，告旨，执爵兴。主人答拜。乐阕。宾西阶上北面坐，卒爵，兴；坐奠爵，拜，执爵兴。主人答拜。 宾以虚爵降。主人降。宾洗南西北面坐奠觚，少进，辞降。主人西阶西东面少进对。宾坐取觚，奠于篚下，盥洗。主人辞洗。宾坐奠觚于篚，兴对，卒洗，及阶，揖升。主人升，拜洗如宾礼。宾降盥，主人降。宾辞降，卒盥，揖升。酌膳、执幂如初，以酢主人于西阶上。主人北面拜受爵。宾主人之左拜送爵。主人坐祭，不啐酒，不拜酒，遂卒爵，兴，坐奠爵，拜，执爵兴。宾答拜。主人不崇酒，以虚爵降，奠于篚。宾降，立于西阶西，东面。摈者以命升宾。宾升，立于西序，东面。 主人盥，洗象觚，升酌膳，东北面献于公。公拜受爵，乃奏《肆夏》。主人降自西阶，阼阶下北面拜送爵。宰胥荐脯醢，由左房。庶子设折俎，升自西阶。公祭，如宾礼，庶子赞授肺。不拜酒，立卒爵；坐奠爵，拜，执爵兴。主人答拜，乐阕。升受爵，降奠于篚。 更爵，洗，升，酌散以降；酢于阼阶下，北面坐奠爵，再拜稽首。公答拜。主人坐祭，遂卒爵，兴，坐奠爵，再拜稽首。公答拜。主人奠爵于篚。 主人盥洗，升媵觚于宾，酌散，西阶上坐奠爵，拜。宾西阶上北面答拜。主人坐祭，遂饮。宾辞。卒爵兴，坐奠爵，拜，执爵兴。宾答拜。主人降洗，宾降。主人辞降，宾辞洗。卒洗。宾揖升，不拜洗。主人酌膳。宾西阶上拜，受爵于筵前，反位。主人拜送爵。宾升席，坐祭酒，遂奠于荐东。主人降，复位。宾降筵西，东南面立。 小臣自阼阶下请媵爵者，公命长。小臣作下大夫二人媵爵。媵爵者阼阶下皆北面再拜稽首。公答拜。媵爵者立于洗南，西面北上，序进，盥洗角觯，升自西阶，序进，酌散，交于楹北，降，适阼阶下，皆奠觯，再拜稽首，执觯兴。公答拜。媵爵者皆坐祭，遂卒觯，兴，坐奠觯，再拜稽首，执觯兴。公答再拜。媵爵者执觯待于洗南。小臣请致者。若命皆致，则序进，奠觯于篚，阼阶下皆北面再拜稽首。公答拜。媵爵者洗象觯，升实之；序进，坐奠于荐南，北上；降，适阼阶下，皆再拜稽首送觯。公答拜。媵爵者皆退反位。 公坐取大夫所媵觯，兴以酬宾。宾降，西阶下再拜稽首。小臣正辞，宾升成拜。公坐奠觯，答拜，执觯兴。公卒觯，宾下拜，小臣正辞。宾升，再拜稽首。公坐奠觯，答拜，执觯兴。宾进，受虚觯，降，奠于篚，易觯，兴洗，公有命，则不易不洗。反升酌膳，下拜。小臣正辞。宾升，再拜稽首。公答拜。宾告于摈者，请旅诸臣。摈者告于公，公许。宾以旅大夫于西阶上。摈者作大夫长升受旅。宾大夫之右坐奠觯，拜，执觯兴。大夫答拜。宾坐祭，立卒觯，不拜。若膳觯也，则降、更觯，洗，升实散。大夫拜受。宾拜送，遂就席。大夫辩受酬，如受宾酬之礼，不祭酒。卒受者以虚觯降，奠于篚，复位。 主人洗觚，升实散，献卿于西阶上。司宫兼卷重席，设于宾左，东上。卿升，拜受觚。主人拜送觚。卿辞重席，司宫彻之。乃荐脯醢。卿升席。庶子设折俎。卿坐，左执爵，右祭脯醢，奠爵于荐右，兴，取肺，坐，绝祭，不哜肺，兴，加于俎，坐梲手，取爵，遂祭酒，执爵兴，降席，西阶上北面坐卒爵，兴，坐奠爵，拜，执爵兴。主人答拜，受爵。卿降，复位。辩献卿。主人以虚爵降，奠于篚。摈者升卿，卿皆升，就席。若有诸公，则先卿献之，如献卿之礼，席于阼阶西，北面东上，无加席。 小臣又请媵爵者，二大夫媵爵如初。请致者。若命长致，则媵爵者奠觯于篚，一人待于洗南，长致者阼阶下再拜稽首，公答拜。洗象觯，升实之，坐奠于荐南，降，与立于洗南者二人皆再拜稽首送觯。公答拜。 公又行一爵，若宾，若长，唯公所赐。以旅于西阶上，如初。大夫卒受者以虚觯降，奠于篚。 主人洗觚，升，献大夫于西阶上。大夫升，拜受觚。主人拜送觚。大夫坐祭，立卒爵，不拜既爵。主人受爵。大夫降复位。胥荐主人于洗北，西面。脯醢，无脀。辩献大夫，遂荐之，继宾以西，东上，若有东面者，则北上。卒，摈者升大夫。大夫皆升，就席。 乃席工于西阶上，少东。小臣纳工，工六人，四瑟。仆人正徒相大师，仆人师相少师，仆人士相上工。相者皆左何瑟，后首，内弦，挎越，右手相。后者徒相入。小乐正从之。升自西阶，北面东上。坐授瑟，乃降。小乐正立于西阶东。乃歌《鹿鸣》三终。主人洗，升实爵，献工。工不兴，左瑟；一人拜受爵。主人西阶上拜送爵。荐脯醢。使人相祭。卒爵，不拜。主人受虚爵。众工不拜，受爵，坐祭，遂卒爵。辩有脯醢，不祭。主人受爵，降奠于篚，复位。大师及少师、上工皆降，立于鼓北，群工陪于后。乃管《新宫》三终。卒管。大师及少师、上工皆东坫之东南，西面北上，坐。 摈者自阼阶下请立司正。公许，摈者遂为司正。司正适洗，洗角觯，南面坐奠于中庭，升，东楹之东受命于公，西阶上北面命宾、诸公、卿、大夫。公曰：「以我安！」宾、诸公、卿、大夫毕对曰：「诺！敢不安？」司正降自西阶，南面坐取觯，升、酌散、降，南面坐奠觯、兴，右还，北面少立、坐取觯，兴、坐，不祭，卒觯，奠之，兴、再拜稽首，左还，南面坐取觯，洗、南面反奠于其所，北面立。 司射适次，袒决遂，执弓，挟乘矢，于弓外见镞于弣，右巨指钩弦。自阼阶前曰：「为政请射。」遂告曰：「大夫与大夫，士御于大夫。」遂适西阶前，东面右顾，命有司纳射器，射器皆入。君之弓矢适东堂。宾之弓矢与中、筹、丰，皆止于西堂下。众弓矢不挟。手忽众弓矢、楅，皆适次而俟。工人、士与梓人升自北阶，两楹之间。疏数容弓，若丹，若墨，度尺而午。射正莅之。卒画，自北阶下。司宫扫所画物，自北阶下。大史俟于所设中之西，东面以听政。司射西面誓之曰：「公射大侯，大夫射参，士射干。射者非其侯，中之不获！卑者与尊者为耦，不异侯！」大史许诺。遂比三耦。三耦俟于次北，西面北上。司射命上射，曰：「某御于子。」命下射，曰：「子与某子射。」卒，遂命三耦取弓矢于次。 司射入于次，搢三挟一个，出于次，西面揖，当阶北面揖，及阶揖，升堂揖，当物北面揖，及物揖，由下物少退，诱射。射三侯，将乘矢，始射干，又射参，大侯再发。卒射，北面揖。及阶，揖降，如升射之仪。遂适堂西，改取一个挟之。遂取扑搢之，以立于所设中之西南，东面。 司马师命负侯者：「执旌以负侯。」负侯者皆适侯，执旌负侯而俟。司射适次，作上耦射。司射反位。上耦出次，西面揖进。上射在左，并行。当阶北面揖，及阶揖。上射先升三等，下射从之，中等。上射升堂，少左。下射升，上射揖，并行。皆当其物北面揖，及物揖。皆左足履物，还，视侯中，合足而俟。司马正适次，袒决遂，执弓，右挟之，出，升自西阶，适下物，立于物间，左执弣，右执箫，南扬弓，命去侯。负侯皆许诺，以宫趋，直西，及乏南，又诺以商，至乏，声止，授获者，退立于西方。获者兴，共而俟。司马正出于下射之南，还其后，降自西阶，遂适次，释弓，说决拾，袭，反位。司射进，与司马正交于阶前，相左，由堂下西阶之东北面视上射，命曰：「毋射获！毋猎获！」上射揖。司射退，反位。乃射，上射既发，挟矢，而后下射射，拾发以将乘矢。获者坐而获，举旌以宫，偃旌以商，获而未释获。卒射，右挟之，北面揖，揖如升射。上射降三等，下射少右，从之，中等；并行，上射于左。与升射者相左，交于阶前，相揖。适次，释弓，说决拾，袭，反位。三耦卒射如之。司射去扑，倚于阶西，适阼阶下，北面告于公，曰：「三耦座射。」反，搢扑，反位。 司马正袒、决、遂，执弓，右挟之，出；与司射交于阶前，相左。升自西阶，自右物之后，立于物间；西南面，揖弓，命取矢。负侯许诺，如初去侯，皆执旌以负其侯而俟。司马正降自西阶，北面命设楅。小臣师设楅。司马正东面，以弓为毕。既设楅，司马正适次，释弓，说决拾，袭，反位。小臣坐委矢于楅，北括；司马师坐乘之，卒。若矢不备，则司马正又袒执弓，升，命取矢如初，曰：「取矢不索！」乃复求矢，加于楅。卒，司马正进坐，左右抚之，兴，反位。 司射适西阶西，倚扑；升自西阶，东面请射于公。公许。遂适西阶上，命宾御于公，诸公、卿则以耦告于上，大夫则降，即位而后告。司射自西阶上，北面告于大夫，曰：「请降！」司射先降，搢扑，反位。大夫从之降，适次，立于三耦之南，西面北上。司射东面于大夫之西，北耦。大夫与大夫，命上射曰：「某御于子。」命下射曰：「子与某子射。」卒，遂比众耦。众耦立于大夫之南，西面北上。若有士与大夫为耦，则以大夫之耦为上，命大夫之耦曰：「子与某子射。」告于大夫曰：「某御于子。」命众耦，如命三耦之辞。诸公、卿皆未降。 遂命三耦各与其耦拾取矢，皆袒、决、遂，执弓，右挟之。一耦出，西面揖，当楅北面揖，及楅揖。上射东面，下射西面。上射揖进，坐横弓，却手自弓下取一个，兼诸弣，兴，顺羽且左还，毋周，反面揖。下射进，坐横弓，覆手自弓上取一个，兼诸弣，兴；顺羽，且左还，毋周，反面揖。既拾取矢，捆之。兼挟乘矢，皆内还，南面揖；适楅南，皆左还，北面揖；搢三挟一个。揖，以耦左还，上射于左。退者与进者相左，相揖。退释弓矢于次，说决拾，袭，反位。二耦拾取矢，亦如之。后者遂取诱射之矢，兼乘矢而取之，以授有司于次中。皆袭，反位。 司射作射如初。一耦揖、升如初。司马命去侯，负侯许诺如初。司马降，释弓，反位。司射犹挟一个，去扑；与司马交于阶前，适阼阶下，北面请释获于公；公许，反，搢扑；遂命释获者设中；以弓为毕，北面。大史释获。小臣师执中，先首，坐设之；东面，退。大史实八筭于中，横委其馀于中西，兴，共而俟。司射西面命曰：「中离维纲，扬触，捆复，公则释获，众则不与！唯公所中，中三侯皆获。」释获者命小史，小史命获者。司射遂进由堂下，北面视上射，命曰：「不贯不释！」上射揖。司射退，反位。释获者坐取中之八筭，改实八筭，兴，执而俟。乃射。若中，则释获者每一个释一筭，上射于右，下射于左。若有馀筭，则反委之。又取中之八筭，改实八筭于中。兴，执而俟。三耦卒射。 宾降，取弓矢于堂西。诸公、卿则适次，继三耦以南。公将射，则司马师命负侯，皆执其旌以负其侯而俟，司马师反位。隶仆人扫侯道。司射去扑，适阼阶下，告射于公，公许，适西阶东告于宾，遂搢扑，反位。小射正一人，取公之决拾于东坫上，一小射正授弓拂弓，皆以俟于东堂。公将射，则宾降，适堂西，袒决遂，执弓，搢三挟一个，升自西阶，先待于物北，一笴，东面立。司马升，命去侯如初；还右，乃降，释弓，反位。公就物，小射正奉决拾以笥，大射正执弓，皆以从于物。小射正坐奠笥于物南，遂拂以巾，取决，兴，赞设决、朱极三。小臣正赞袒，公袒朱襦，卒袒，小臣正退俟于东堂。小射正又坐取拾，兴。赞设拾，以笥退奠于坫上，复位。大射正执弓，以袂顺左右隈，上再下一，左执弣，右执箫，以授公。公亲揉之。小臣师以巾内拂矢，而授矢于公，稍属。大射正立于公后，以矢行告于公。下曰留，上曰扬，左右曰方。公既发，大射正受弓而俟，拾发以将乘矢。公卒射，小臣师以巾退，反位，大射正受弓，小射正以笥受决拾，退奠于坫上，复位。大射正退，反司正之位。小臣正赞袭。公还而后宾降，释弓于堂西，反位于阶西东面。公即席，司正以命升宾。宾升复筵而后卿大夫继射。 诸公、卿取弓矢于次中，袒决遂，执弓，搢三挟一个，出，西面揖，揖如三耦，升射、卒射、降如三耦，适次，释弓，说决拾，袭，反位。众皆继射，释获皆如初。卒射，释获者遂以所执余获，适阼阶下，北面告于公，曰：「左右卒射。」反位，坐委余获于中西，兴，共而俟。 司马袒执弓，升，命取矢如初。负侯许诺，以旌负侯如初。司马降，释弓如初。小臣委矢于楅，如初。宾、诸公、卿、大夫之矢皆异束之以茅，卒，正坐左右抚之，进束，反位。宾之矢，则以授矢人于西堂下。司马释弓，反位，而后卿、大夫升就席。 司射适阶西，释弓，去扑，袭；进由中东，立于中南，北面视筭。释获者东面于中西坐，先数右获。二筭为纯，一纯以取，实于左手。十纯则缩而委之，每委异之。有馀纯，则横诸下。一筭为奇，奇则又缩诸纯下。兴，自前适左，东面坐，坐，兼敛筭，实于左手，一纯以委，十则异之，其馀如右获。司射复位。释获者遂进取贤获，执之，由阼阶下，北面告于公。若右胜，则曰右贤于左。若左胜，则曰左贤于右。以纯数告；若有奇者，亦曰奇。若左右钧，则左右各执一算以告，曰左右钧。还复位，坐，兼敛算，实八算于中，委其馀于中西，兴，共而俟。 司射命设丰。司官士奉丰，由西阶升，北面坐设于西楹西，降复位。胜者之弟子洗觯，升酌散，南面坐奠于丰上，降反位。司射遂袒执弓，挟一个，搢扑，东面于三耦之西，命三耦及众射者：「胜者皆袒决遂，执张弓。不胜者皆袭，说决拾，却左手，右加弛弓于其上，遂以执弣。」司射先反位。三耦及众射者皆升饮射爵于西阶上。小射正作升饮射爵者，如作射。一耦出，揖如升射，及阶，胜者先升，升堂少右。不胜者进，北面坐取丰上之觯，兴；少退，立卒觯，进；坐奠于丰下，兴，揖。不胜者先降，与升饮者相左，交于阶前，相揖；适次，释弓，袭，反位。仆人师继酌射爵，取觯实之，反奠于丰上，退俟于序端。升饮者如初。三耦卒饮。若宾、诸公、卿、大夫不胜，则不降，不执弓，耦不升。仆人师洗，升实觯以授；宾、诸公、卿、大夫受觯于席，以降，适西阶上，北面立饮，卒觯，授执爵者，反就席。若饮公，则侍射者降，洗角觯，升酌散，降拜；公降一等，小臣正辞，宾升、再拜稽首，公答再拜；宾坐祭，卒爵，再拜稽首，公答再拜；宾降，洗象觯，升酌膳以致，下拜，小臣正辞，升、再拜稽首，公答再拜；公卒觯，宾进受觯，降洗散觯，升实散，下拜，小臣正辞，升、再拜稽首，公答再拜；坐，不祭，卒觯，降奠于篚，阶西东面立。摈者以命升宾，宾升就席。若诸公、卿、大夫之耦不胜，则亦执弛弓，特升饮。众皆继饮射爵，如三耦。射爵辩，乃彻丰与觯。 司宫尊侯于服不之东北，两献酒，东面南上，皆加勺设洗于尊西北，篚在南，东肆，实一散于篚。司马正洗散，遂实爵，献服不。服不侯西北三步，北面拜受爵。司马正西面拜送爵，反位。宰夫有司荐，庶子设折俎。卒错，获者适右个，荐俎从之。获者左执爵，右祭荐俎，二手祭酒；适左个，祭如右个，中亦如之。卒祭，左个之西北三步，东面。设荐俎，立卒爵。司马师受虚爵，洗献隶仆人与巾车、获者，皆如大侯之礼。卒，司马师受虚爵，奠于篚。获者皆执其荐，庶子执俎从之，设于乏少南。服不复负侯而俟。 司射适阶西，去扑，适堂西，释弓，说决拾，袭，适洗，洗觚，升，实之，降，献释获者于其位，少南。荐脯醢、折俎，皆有祭。释获者荐右东面拜受爵。司射北面拜送爵。释获者就其荐坐，左执爵，右祭脯醢，兴取肺，坐祭，遂祭酒；兴，司射之西，北面立卒爵，不拜既爵。司射受虚爵，奠于篚。释获者少西辟荐，反位。司射适堂西，袒决遂，取弓，挟一个，适阶西，搢扑以反位。 司射倚扑于阶西，适阼阶下，北面请射于公，如初。反搢扑，适次，命三耦皆袒决遂，执弓，序出取矢。司射先反位。三耦拾取矢如初，小射正作取矢如初。三耦既拾取矢，诸公、卿、大夫皆降如初位，与耦入于次，皆袒决遂，执弓，皆进当楅，进坐，说矢束。上射东面，下射西面，拾取矢如三耦。若士与大夫为耦，士东面，大夫西面。大夫进坐，说矢束，退反位。耦揖进坐，兼取乘矢，兴，顺羽，且左还，毋周，反面揖。大夫进坐，亦兼取乘矢，如其耦；北面搢三挟一个，揖进。大夫与其耦皆适次，释弓，说决拾，袭，反位。诸公、卿升就席。众射者继拾取矢，皆如三耦，遂入于次，释弓矢，说决拾，袭，反位。 司射犹挟一个以作射，如初。一耦揖升如初。司马升，命去侯，负侯许诺。司马降，释弓反位。司射与司马交于阶前，倚扑于阶西，适阼阶下，北面请以乐于公。公许。司射反，搢扑，东面命乐正曰：「命用乐！」乐正曰：「诺。」司射遂适堂下，北面视上射，命曰：「不鼓不释！」上射揖。司射退反位。乐正命大师，曰：「奏《狸首》，间若一！」大师不兴，许诺。乐正反位。奏《狸首》以射，三耦卒射。宾待于物如初。公乐作而后就物，稍属，不以乐志。其他如初仪，卒射如初。宾就席。诸公、卿、大夫、众射者皆继射，释获如初。卒射，降反位。释获者执余获进告：「左右卒射。」如初。 司马升，命取矢，负侯许诺。司马降，释弓反位。小臣委矢，司马师乘之，皆如初。司射释弓、视筭，如初。释获者以贤获与钧告，如初。复位。 司射命设丰、实觯，如初。遂命胜者执张弓，不胜者执弛弓，升、饮如初。卒，退丰与觯，如初。 司射犹袒决遂，左执弓，右执一个，兼诸弦，面镞，适次，命拾取矢，如初。司射反位。三耦及诸公、卿、大夫、众射者，皆袒决遂以拾取矢，如初。矢不挟，兼诸弦，面镞；退适次，皆授有司弓矢，袭，反位。卿、大夫升就席。 司射适次，释弓，说决拾，去扑，袭，反位。司马正命退楅解纲。小臣师退楅，巾车、量人解左下纲。司马师命获者以旌与荐俎退。司射命释获者退中与筭而俟。 公又举奠觯，唯公所赐。若宾，若长，以旅于西阶上，如初。大夫卒受者以虚觯降，奠于篚，反位。 司正升自西阶，东楹之东，北面告于公，请彻俎，公许。遂适西阶上，北面告于宾。宾北面取俎以出。诸公、卿取俎如宾礼，遂出，授从者于门外。大夫降复位。庶子正彻公俎，降自阼阶以东。宾、诸公、卿皆入，东面北上。司正升宾。宾、诸公、卿、大夫皆说屦，升就席。公以宾及卿、大夫皆坐，乃安，羞庶羞。大夫祭荐。司正升受命，公曰：「众无不醉！」宾及诸公、卿、大夫皆兴，对曰：「诺！敢不醉？」皆反位坐。 主人洗、酌，献士于西阶上。士长升，拜受觯，主人拜送。士坐祭，立饮，不拜既爵。其他不拜，坐祭，立饮。乃荐司正与射人于觯南，北面东上，司正为上。辩献士。士既献者立于东方，西面北上。乃荐士。祝史、小臣师亦就其位而荐之。主人就士旅食之尊而献之。旅食不拜，受爵，坐祭，立饮。主人执虚爵，奠于篚，复位。 宾降洗，升，媵觯于公，酌散，下拜。公降一等，小臣正辞。宾升再拜稽首，公答再拜。宾坐祭，卒爵，再拜稽首。公答再拜。宾降，洗象觚，升酌膳，坐奠于荐南，降拜。小臣正辞。宾升成拜，公答拜。宾反位。公坐取宾所媵觯，兴。唯公所赐。受者如初受酬之礼。降，更爵，洗；升酌膳；下，再拜稽首。小臣正辞，升成拜。公答拜。乃就席，坐行之，有执爵者。唯受于公者拜。司正命「执爵者爵辩，卒受者兴以酬士。」大夫卒受者以爵兴，西阶上酬士。士升，大夫奠爵拜，士答拜。大夫立卒爵，不拜，实之。士拜受，大夫拜送。士旅于西阶上，辩。士旅酌。 若命曰：「复射！」则不献庶子。司射命射，唯欲。卿、大夫皆降，再拜稽首。公答拜。一发，中三侯皆获。 主人洗，升自西阶，献庶子于阼阶上，如献士之礼。辩献。降洗，遂献左右正与内小臣，皆于阼阶上，如献庶子之礼。 无算爵。士也，有执膳爵者，有执散爵者。执膳爵者酌以进公；公不拜，受。执散爵者酌以之公，命所赐。所赐者兴受爵，降席下，奠爵，再拜稽首；公答再拜。受赐爵者以爵就席坐，公卒爵，然后饮。执膳爵者受公爵，酌，反奠之。受赐者兴，授执散爵者。执散爵者乃酌行之。唯受于公者拜。卒爵者兴以酬士于西阶上。士升。大夫不拜乃饮，实爵；士不拜，受爵。大夫就席。士旅酌，亦如之。公有命彻幂，则宾及诸公、卿、大夫皆降，西阶下北面东上，再拜稽首。公命小臣正辞，公答拜。大夫皆辟。升，反位。士旅于上，如初。无算乐。 宵，则庶子执烛于阼阶上，司宫执烛于西阶上，甸人执大烛于庭，阍人为烛于门外。宾醉，北面坐取其荐脯以降。奏《陔》。宾所执脯，以赐钟人于门内霤，遂出。卿、大夫皆出，公不送。公入，《骜》。
聘礼。君与卿图事，遂命使者，使者再拜稽首辞，君不许，乃退。既图事，戒上介，亦如之。宰命司马戒众介，众介皆逆命，不辞。 宰书币，命宰夫官具。及期，夕币。使者朝服，帅众介夕。管人布幕于寝门外。官陈币，皮北首，西上，加其奉于左皮上；马则北面，奠币于其前。使者北面，众介立于其左，东上。卿、大夫在幕东，西面北上。宰入，告具于君。君朝服出门左，南乡。史读书展币。宰执书，告备具于君，授使者。使者受书，授上介。公揖入。官载其币，舍于朝。上介视载者、所受书以行。 厥明，宾朝服释币于祢。有司筵几于室中。祝先入，主人从入。主人在右，再拜，祝告，又再拜。释币，制玄纁束，奠于几下，出。主人立于户东。祝立于牖西，又入，取币，降，卷币，实于□，埋于西阶东。又释币于行。遂受命。上介释币亦如之。 上介及众介俟于使者之门外。使者载旃，帅以受命于朝。君朝服，南乡。卿、大夫西面北上。君使卿进使者。使者入，及众介随入，北面东上。君揖使者，进之，上介立于其左，接闻命。贾人西面坐启椟，取圭垂缫，不起而授宰。宰执圭屈缫，自公左授使者。使者受圭，同面，垂缫以受命。既述命，同面授上介。上介受圭屈缫，出，授贾人，众介不从。受享束帛加璧，受夫人之聘璋，享玄纁束帛加琮，皆如初。遂行，舍于郊，敛旃。 若过邦，至于竟，使次介假道，束帛将命于朝，曰：「请帅。」奠币。下大夫取以入告，出许，遂受币。饩之以其礼，上宾大牢，积唯刍禾，介皆有饩。士没其竟。誓于其竟，宾南面，上介西面，众介北面东上，史读书，司马执策立于其后。 未入竟，壹肄。为壝坛，画阶，帷其北，无宫。朝服无主，无执也。介皆与，北面西上。习享，士执庭实习夫人聘享，亦如之。习公事，不习私事。 及竟，张旃，誓。乃谒关人。关人问从者几人，以介对。君使士请事，遂以入竟。 入竟，敛旃，乃展。布幕，宾朝服立于幕东，西面，介皆北面东上。贾人北面，坐拭圭，遂执展之。上介北面视之，退复位。退圭。陈皮，北首，西上，又拭璧，展之，会诸其币，加于左皮上。上介视之，退。马则幕南、北面，奠币于其前。展夫人之聘享，亦如之，贾人告于上介，上介告于宾。有司展群币以告。及郊，又展，如初。及馆，展币于贾人之馆，如初。 宾至于近郊，张旃。君使下大夫请行，反。君使卿朝服，用束帛劳。上介出请。入告。宾礼辞，迎于舍门之外，再拜。劳者不答拜。宾揖，先入，受于舍门内。劳者奉币入，东面致命。宾北面听命，还，少退，再拜稽首，受币。劳者出。授老币，出迎劳者。劳者礼辞。宾揖，先入，劳者从之。乘皮设。宾用束锦傧劳者，劳者再拜稽首受。宾再拜稽首，送币。劳者揖皮出，乃退。宾送再拜。夫人使下大夫劳以二竹簋方，玄被纁里，有盖，其实枣蒸栗择，兼执之以进。宾受枣，大夫二手授栗。宾之受，如初礼。傧之如初。下大夫劳者遂以宾入。 至于朝，主人曰：「不腆先君之祧，既拚以俟矣。」宾曰：「俟间。」大夫帅至于馆，卿致馆。宾迎，再拜。卿致命，宾再拜稽首。卿退，宾送再拜。宰夫朝服设飧：饪一牢，在西，鼎九，羞鼎三；腥一牢，在东，鼎七。堂上之馔八，西夹六。门外米、禾皆二十四，薪刍倍禾。上介：饪一牢，在西，鼎七，羞鼎三；堂上之馔六；门外米、禾皆十车，薪刍倍禾。众介皆少牢。 厥明，讶宾于馆。宾皮弁聘，至于朝。宾入于次，乃陈币。卿为上摈，大夫为承摈，士为绍摈。摈者出请事。公皮弁，迎宾于大门内。大夫纳宾。宾入门左，公再拜，宾辟，不答拜。公揖入，每门每曲揖。及庙门，公揖入，立于中庭；宾立接西塾。几筵既设，摈者出请命。贾人东面坐启椟，取圭垂缫，不起而授上介。上介不袭，执圭屈缫，授宾。宾袭，执圭。摈者入告，出辞玉。纳宾，宾入门左。介皆入门左，北面西上。三揖，至于阶，三让。公升二等，宾升，西楹西，东面。摈者退中庭。宾致命。公左还，北乡。摈者进。公当楣再拜。宾三退，负序。公侧袭，受玉于中堂与东楹之间。摈者退，负东塾而立。宾降，介逆出。宾出。公侧授宰玉，裼，降立。摈者出请。宾裼，奉束帛加璧享。摈者入告，出许。庭实，皮则摄之，毛在内；内摄之，入设也。宾入门左，揖让如初，升致命，张皮。公再拜受币。士受皮者自后右客；宾出，当之坐摄之。公侧授宰币，皮如入，右首而东。聘于夫人，用璋，享用琮，如初礼。若有言，则以束帛，如享礼。摈者出请事，宾告事毕。 宾奉束锦以请觌。摈者入告，出辞，请礼宾。宾礼辞，听命。摈者入告。宰夫彻几改筵。公出，迎宾以入，揖让如初。公升，侧受几于序端。宰夫内拂几三，奉两端以进。公东南乡，外拂几三，卒，振袂，中摄之，进，西乡。摈者告。宾进，讶受几于筵前，东面俟。公壹拜送。宾以几辟，北面设几，不降，阶上答再拜稽首。宰夫实觯以醴，加柶于觯，面枋。公侧受醴。宾不降，壹拜，进筵前受醴，复位。公拜送醴。宰夫荐笾豆脯醢，宾升筵，摈者退负东塾。宾祭脯醢，以柶祭醴三，庭实设。降筵，北面，以柶兼诸觯，尚擸，坐啐醴。公用束帛。建柶，北面奠于荐东。摈者进相币。宾降辞币，公降一等辞。栗阶升，听命，降拜，公辞。升，再拜稽首，受币，当东楹，北面，退，东面俟。公壹拜，宾降也。公再拜。宾执左马以出。上介受宾币，从者讶受马。 宾觌，奉束锦，总乘马，二人赞。入门右，北面奠币，再拜稽首。摈者辞。宾出。摈者坐取币出，有司二人牵马以从，出门，西面于东塾南。摈者请受。宾礼辞，听命。牵马，右之。入设。宾奉币，入门左，介皆入门左，西上。公揖让如初，升。公北面再拜。宾三退，反还负序。振币进授，当东楹北面。士受马者，自前还牵者后，适其右，受。牵马者自前西，乃出。宾降阶东拜送。君辞。拜也，君降一等辞。摈者曰：「寡君从子，虽将拜，起也。」栗阶升。公西乡。宾阶上再拜稽首。公少退。宾降出。公侧授宰币。马出。 公降立。摈者出请。上介奉束锦，士介四人皆奉玉锦束，请觌。摈者入告，出许。上介奉币，俪皮，二人赞；皆入门右，东上，奠币，皆再拜稽首。摈者辞，介逆出。摈者执上币，士执众币；有司二人举皮，从其币。出请受。委皮南面；执币者西面北上。摈者请受。介礼辞，听命。皆进，讶受其币。上介奉币，皮先，入门左，奠皮。公再拜。介振币，自皮西进，北面授币，退复位，再拜稽首送币。介出。宰自公左受币，有司二人坐举皮以东。摈者又纳士介。士介入门右，奠币，再拜稽首。摈者辞，介逆出。摈者执上币以出，礼请受，宾固辞。公答再拜。摈者出，立于门中以相拜，士介皆辟。士三人，东上，坐取币，立。摈者进。宰夫受币于中庭，以东，执币者序从之。 摈者出请，宾告事毕。摈者入告，公出送宾。及大门内，公问君。宾对，公再拜。公问大夫，宾对。公劳宾，宾再拜稽首，公答拜。公劳介，介皆再拜稽首，公答拜。宾出，公再拜送，宾不顾。 宾请有事于大夫，公礼辞，许。宾即馆。卿、大夫劳宾，宾不见。大夫奠雁再拜，上介受。劳上介，亦如之。 君使卿韦弁，归饔饩五牢。上介请事，宾朝服礼辞。有司入陈。饔，饪一牢，鼎九，设于西阶前，陪鼎当内廉，东面北上，上当碑，南陈。牛、羊、豕、鱼、腊，肠、胃同鼎，肤、鲜鱼、鲜腊，设扃鼏。膷、臐、膮，盖陪牛、羊、豕。腥二牢，鼎二七，无鲜鱼、鲜腊，设于阼阶前，西面，南陈如饪鼎，二列。堂上八豆，设于户西，西陈，皆二以并，东上韭菹，其南醓醢，屈。八簋继之，黍其南稷，错。六鉶继之，牛以西羊、豕，豕南牛，以东羊、豕。两簠继之，粱在北，八壶设于西序，北上，二以并，南陈。西夹六豆，设于西墉下，北上韭菹，其东醓醢，屈。六簋继之，黍其东稷，错。四鉶继之，牛以南羊，羊东豕，豕以北牛。两簠继之，粱在西。皆二以并，南陈。六壶西上，二以并，东陈。馔于东方，亦如之，西北上。壶东上，西陈。醯醢百瓮，夹碑，十以为列，醯在东。饩二牢，陈于门西，北面东上。牛以西羊、豕，豕西牛、羊、豕。米百筥，筥半斛，设于中庭，十以为列，北上。黍、粱、稻皆二行，稷四行。门外，米三十车，车秉有五籔。设于门东，为三列，东陈；禾三十车，车三秅。设于门西，西陈。薪刍倍禾。 宾皮弁迎大夫于外门外，再拜，大夫不答拜。揖入。及庙门，宾揖入。大夫奉束帛，入，三揖，皆行。至于阶，让，大夫先升一等。宾从，升堂，北面听命。大夫东面致命，宾降，阶西再拜稽首，拜饩亦如之。大夫辞，升成拜。受币堂中西，北面。大夫降，出。宾降，授老币，出迎大夫。大夫礼辞，许。入，揖让如初。宾升一等，大夫从，升堂。庭实设，马乘。宾降堂，受老束锦，大夫止。宾奉币西面，大夫东面。宾致币。大夫对，北面当楣，再拜稽首，受币于楹间，南面，退，东面俟。宾再拜稽首送币。大夫降，执左马以出。宾送于外门外，再拜。明日，宾拜于朝，拜饔与饩，皆再拜稽首。上介饔饩三牢。饪一牢在西，鼎七，羞鼎三。腥一牢，在东，鼎七。堂上之馔六，西夹亦如之。筥及瓮，如上宾。饩一牢。门外米、禾视死牢，牢十车，薪刍倍禾。凡其实与陈，如上宾。下大夫韦弁，用束帛致之。上介韦弁以受，如宾礼。傧之两马束锦。士介四人，皆饩大牢，米百筥，设于门外。宰夫朝服，牵牛以致之。士介朝服，北面再拜稽首受。无傧。宾朝服问卿。卿受于祖庙。下大夫摈。摈者出请事；大夫朝服迎于外门外，再拜。宾不答拜，揖。大夫先入，每门每曲揖。及庙门，大夫揖入。摈者请命。庭实设四皮。宾奉束帛入。三揖，皆行，至于阶，让。宾升一等；大夫从，升堂，北面听命。宾东面致命。大夫降，阶西再拜稽首。宾辞，升成拜。受币堂中西，北面。宾降，出。大夫降，授老币，无傧。 摈者出请事。宾面，如觌币。宾奉币，庭实从，入门右。大夫辞。宾遂左。庭实设，揖让如初。大夫升一等，宾从之。大夫西面，宾称面。大夫对，北面当楣再拜，受币于楹间，南面，退，西面立。宾当楣再拜送币，降，出。大夫降，授老币。 摈者出请事。上介特面，币如觌。介奉币。皮，二人赞。入门右，奠币，再拜。大夫辞。摈者反币。庭实设，介奉币入，大夫揖让如初。介升，大夫再拜受。介降拜，大夫降辞。介升，再拜送币。摈者出请。众介面，如觌币，入门右，奠币，皆再拜。大夫辞，介逆出。摈者执上币出，礼请受，宾辞。大夫答再拜。摈者执上币，立于门中以相拜，士介皆辟。老受摈者币于中庭，士三人坐取群币以从之。摈者出请事。宾出，大夫送于外门外，再拜。宾不顾。摈者退，大夫拜辱。 下大夫尝使至者，币及之。上介朝服、三介，问下大夫，下大夫如卿受币之礼。其面，如宾面于卿之礼。 大夫若不见，君使大夫各以其爵为之受，如主人受币礼，不拜。 夕，夫人使下大夫韦弁归礼。堂上笾豆六，设于户东，西上，二以并，东陈。壶设于东序，北上，二以并，南陈。醙、黍、清，皆两壶。大夫以束帛致之。宾如受饔之礼，傧之乘马束锦。上介四豆、四笾、四壶，受之如宾礼；傧之两马束锦。明日，宾拜礼于朝。 大夫饩宾大牢，米八筐。宾迎，再拜。老牵牛以致之，宾再拜稽首受。老退，宾再拜送。上介亦如之。众介皆少牢，米六筐，皆士牵羊以致之。 公于宾，壹食，再飨。燕与羞，俶献，无常数。宾介皆明日拜于朝。上介壹食壹飨。若不亲食，使大夫各以其爵、朝服致之以侑币。如致饔，无傧。致飨以酬币，亦如之。大夫于宾，壹飨壹食。上介，若食，若飨；若不亲飨，则公作大夫致之以酬币，致食以侑币。 君使卿皮弁，还玉于馆。宾皮弁，袭，迎于外门外，不拜；帅大夫以入。大夫升自西阶，钩楹。宾自碑内听命，升自西阶，自左，南面受圭，退负右房而立。大夫降中庭。宾降，自碑内，东面，授上介于阼阶东。上介出请，宾迎，大夫还璋，如初入。宾裼，迎。大夫贿用束纺。礼玉、束帛、乘皮，皆如还玉礼。大夫出，宾送，不拜。 公馆宾，宾辟，上介听命。聘享，夫人之聘享，问大夫，送宾，公皆再拜。公退，宾从，请命于朝。公辞，宾退。 宾三拜乘禽于朝，讶听之。遂行，舍于郊。公使卿赠，如觌币。受于舍门外，如受劳礼，无傧。使下大夫赠上介，亦如之。使士赠众介，如其觌币。大夫亲赠，如其面币，无傧，赠上介亦如之。使人赠众介，如其面币。士送至于竟。 使者归，及郊，请反命。朝服，载旃，禳，乃入。乃入陈币于朝，西上。上宾之公币、私币皆陈，上介公币陈，他介皆否。束帛各加其庭实，皮左。公南乡。卿进使者，使者执圭垂缫，北面；上介执璋屈缫，立于其左。反命，曰：「以君命聘于某君，某君受币于某宫，某君再拜。以享某君，某君再拜。」宰自公左受玉。受上介璋，致命亦如之。执贿币以告，曰：「某君使某子贿。」授宰。礼玉亦如之。执礼币，以尽言赐礼。公曰：「然。而不善乎！」授上介币，再拜首，公答再拜。私币不告。君劳之，再拜稽首，君答再拜。若有献，则曰：「某君之赐也。君其以赐乎？」上介徒以公赐告，如上宾之礼。君劳之。再拜稽首。君答拜。劳士介亦如之。君使宰赐使者币，使者再拜稽首。赐介，介皆再拜稽首。乃退，介皆送至于使者之门，乃退揖。使者拜其辱。 释币于门，乃至于祢，筵几于室，荐脯醢。觞酒陈。席于阼，荐脯醢，三献。一人举爵，献从者，行酬，乃出。上介至，亦如之。 聘遭丧，入竟，则遂也。不郊劳。不筵几。不礼宾。主人毕归礼，宾唯饔饩之受。不贿，不礼玉，不赠。遭夫人、世子之丧，君不受，使大夫受于庙，其他如遭君丧。遭丧，将命于大夫，主人长衣练冠以受。 聘，君若薨于后，入竟则遂。赴者未至，则哭于巷，衰于馆；受礼，不受飨食。赴者至，则衰而出。唯稍，受之。归，执圭覆命于殡，升自西阶，不升堂。子即位，不哭。辩覆命，如聘。子臣皆哭。与介入，北乡哭。出，袒括发。入门右，即位踊。 若有私丧，则哭于馆，衰而居，不飨食。归。使众介先，衰而从之。 宾入竟而死，遂也。主人为之具，而殡。介摄其命。君吊，介为主人。主人归礼币，必以用。介受宾礼，无辞也。不飨食。归，介覆命，柩止于门外。介卒覆命，出，奉柩送之。君吊，卒殡。若大夫介卒，亦如之。士介死，为之棺敛之，君不吊焉。若宾死，未将命，则既敛于棺，造于朝，介将命。若介死，归覆命，唯上介造于朝。若介死，虽士介，宾既覆命，往，卒殡乃归。 小聘曰问。不享，有献，不及夫人，主人不筵几，不礼。面不升。不郊劳。其礼，如为介，三介。 记。久无事，则聘焉。若有故，则卒聘。束帛加书将命，百名以上书于策，不及百名书于方。主人使人与客读诸门外。客将归，使大夫以其束帛反命于馆。明日，君馆之。既受行，出，遂见宰，问几月之资。使者既受行日，朝同位。出祖，释軷，祭酒脯，乃饮酒于其侧。所以朝天子，圭与缫皆九寸，剡上寸半，厚半寸，博三寸，缫三采六等，朱白仓。问诸侯，朱绿缫，八寸。皆玄纁系，长尺，绚组。问大夫之币，俟于郊，为肆。又□皮马。辞无常，孙而说。辞多则史，少则不达。辞苟足以达，义之至也。辞曰：「非礼也。敢？」对曰：「非礼也。敢辞？」卿馆于大夫，大夫馆于士，士馆于工商。管人为客，三日具沐，五日具浴。飧不致，宾不拜，沐浴而食之。卿，大夫讶。大夫，士讶。士，皆有讶。宾即馆，讶将公命，又见之以其挚。宾既将公事，复见讶以其挚。凡四器者，唯其所宝，以聘可也。宗人授次。次以帷。少退于君之次。上介执圭，如重，授宾。宾入门，皇；升堂，让；将授，志趋；授如争承，下如送；君还，而后退。下阶，发气，怡焉；再三举足，又趋。及门，正焉。执圭，入门，鞠躬焉，如恐失之。及享，发气焉，盈容。众介北面，跄焉。私觌，愉愉焉。出，如舒雁。皇，且行；入门主敬，升堂主慎。凡庭实，随入，左先，皮马相间，可也。宾之币，唯马出，其馀皆东。多货，则伤于德。币美，则没礼。贿，在聘于贿。凡执玉，无藉者袭。礼，不拜至。醴尊于东箱，瓦大一，有丰。荐脯五胑，祭半胑横之。祭醴，再扱始扱一祭，卒再祭。主人之庭实，则主人遂以出，宾之士讶受之。既觌，宾若私献，奉献，将命。摈者入告，出礼辞。宾东面坐奠献，再拜稽首。摈者东面坐取献，举以入告，出礼请受。宾固辞，公答再拜。摈者立于阈外以相拜，宾辟。摈者授宰夫于中庭。若兄弟之国，则问夫人。若君不见，使大夫受。自下听命，自西阶升受，负右房而立。宾降亦降。不礼。币之所及，皆劳，不释服。赐饔，唯羹饪。筮一尸，若昭若穆。仆为祝，祝曰：「孝孙某，孝子某，荐嘉礼于皇祖某甫、皇考某子。」如馈食之礼。假器于大夫。盼及廋车。聘日致饔。明日，问大夫。夕，夫人归礼。既致饔，旬而稍，宰夫始归乘禽，日如其饔饩之数。士中日则二双。凡献，执一双，委其馀于面。禽羞，俶献。比归大礼之日，既受饔饩，请观。讶帅之，自下门入。各以其爵，朝服。士无饔。无饔者无傧。大夫不敢辞，君初为之辞矣。凡致礼，各以其爵，朝服。皆用其飨之加笾豆。无饔者无飨礼。凡饩，大夫黍、粱、稷，筐五斛。既将公事，宾请归。凡宾拜于朝，讶听之。燕，则上介为宾，宾为苟敬。宰夫献。无行，则重贿反币。曰：「子以君命在寡君，寡君拜君命之辱。」君以社稷故，在寡小君，拜。」「君贶寡君，延及二三老，拜。」又拜送。宾于馆堂楹间，释四皮束帛。宾不致，主人不拜。大夫来使，罪，飨之；过，则饩之。其介为介。有大客后至，则先客不飨食，致之。唯大聘有几筵。十斗曰斛，十六斗曰籔，十薮曰秉，二百四十斗，四秉曰筥，十筥曰稯，十稯曰秅，四百秉为一秅。